Aktiv-Resor | matkat, liput, matkatoimisto\nLyhyesti: Elämyksiä yksilöllisesti räätälöityjen kaukomatkojen muodossa tarjoava yritys.\nVuodesta 1986 toiminnassa ollut Aktiv-Resor on elämyksellisiä kaukomatkoja ja laaturisteilyjä tarjoava yritys.\nAktiv-Resorin tarjoamia päämatkakohteita ovat Australia, Uusi-Seelanti ja Oseania. Toiveidesi mukaan saat matkaltasi lepo ja virkistäviä nautintoja tai toimintaa ja kulttuurielämyksiä.\nYrityksen tarjoamat matkakokonaisuudet räätälöidään aina asiakkaan toiveiden mukaisesti, joten saat juuri sellaisen matkan kuin haluatkin. Tämä erottaa Aktiv-Resorin useimmista muista matkatoimistoista.\nVoit itse päättää matkan sisällöstä ja kestosta. Pääset kohteeseen maailman parhaiden lentoyhtiöiden kuljettamana ja voit yöpyä huipputason hotelleissa.\nKatso lisätietoja Aktiv-Resorista, sen toiminnasta, tarjolla olevista matkakohteista, risteilyistä, yhteystiedoista ja tilaa matkaesite täältä.\naustralia kaukomatkat oseania risteily uusi-seelanti


Jo joutui armas aika - tänä vuonna suvi tuntuu erityisen suloiselta!\nRankan vuoden jälkeen aurinko hellii meitä, opiskelijat saavat todistukset palkinnoksi uurastuksesta. Myös meille ja Hämeen ammatti-instituuttille posti toi kunniakirjan ja kukat. Käy kurkkaamassa blogista, miksi.\nTawasta eEemeli-kilpailun finaalissa\nTawastan ja Hämeen Ammatti-instituutin yhteistyönä kehittämä ammatillisen oppimisen ekosysteemi on valittu finalistiksi vuoden parasta suomalaista e-oppimisratkaisua etsivässä eEemeli-kilpailussa.\nAmmatillisen oppimisen ekosysteemi kokoaa yhteen opiskelijan opintopolkua tukevan verkoston toimijat, joiden pitää pystyä jakamaan tietoa ja seuraamaan opiskelijan etenemistä. Ekosysteemin keskiössä on opiskelija, joka voi edetä omaan tahtiinsa ilman että yksilöllisten polkujen seuraaminen kuormittaa kohtuuttomasti opettajia ja muuta henkilökuntaa. Reaaliaikainen tilannekuva mahdollistaa varhaisen puuttumisen ja opiskelijan ohjaamisen oikeille raiteille ajoissa. Oppiminen rakentuu ePerusteille ja yhteisesti sovituille toimintamalleille, joten se tarjoaa jokaiselle opiskelijalle mahdollisuuden tasalaatuiseen opetukseen yksilöllisellä opintopolulla.\nEkosysteemi rakentuu Futural Edu -tuotteelle. Se on muotoiltu käyttäjiä kuunnellen toimimaan päivittäisenä työvälineenä sekä opiskelijalle että häntä ohjaavalle opetushenkilöstölle.\nTawasta on kolmatta kertaa eEemelin loppukilpailussa. Vuonna 2014 Futurality-simulaatio oli finalistina ja vuonna 2018 Futural Skills voitti vuoden e-oppimisratkaisupalkinnon.\nJos kiinnostuit Futural-tuoteperheen oppimisratkaisuista, ota yhteyttä niin etsitään teille sopiva kokonaisuus!\nBlogi ja usein kysytyt kysymykset\nFutural.fi -sivuilla on käynnistynyt blogi, jossa kerrotaan Futural-tuoteperheen tuotteista ja järjestelmiin ja niiden hankintoihin liittyvistä teemoista. Blogissa pohditaan mm., miksi käyttäjien kysymykset ovat hyviä ja annetaan vinkkejä onnistuneeseen ERP-hankintaan.\nFutural.fi -sivuilta löytyy nyt käyttöohjeiden lisäksi myös vastauksia usein kysyttyihin kysymyksiin. FAQ-osioon kokoamme vinkkejä hankaliin tilanteisiin ja usein toistuviin ongelmiin.


Puheohjattava älykoti – Amazon Echo – Timo Pertilä\nPuheohjattava älykoti – Amazon Echo\nDate: 2.5.2017Author: Timo Pertilä 6 Kommentit\nPuheohjaus toimii hämmentävän hyvin. Siinä on vain yksi ongelma. Laitteelle puhuminen tuntuu urpolta. Järkevin käyttöympäristö puheohjaukselle omalla kohdallani onkin auto. Kukaan ei ole kuulemassa huonoa englantiani. Ja onhan osoitteen sanominen navigaattorille huomattavasti turvallisempaa kuin kännykän näprääminen.\nAuton lisäksi on toinenkin käyttöympäristö jossa puheohjaus ei tunnu niin nololta. Koti.\nKokeilumielessä hankin kotiin Amazonin Echo Dot:in. Se on jääkiekon kokoinen Internettiin kytkettävä laite joka ottaa vastaan puhekomentoja. Laite aktivoituu sanomalla ”Alexa”, jonka jälkeen se kuuntelee mitä sanot ja yrittää keksiä mitä pitää tehdä.\nSijoitin Echon keittiöön. Olohuoneen ja makuuhuoneen valot vaihdoin Philips:in Hue älyvaloihin. Olohuoneen viihdelaitteiden yleiskaukosäätimenä meillä toimii Harmonyn Companion.\nMitä tällaisella kokoonpanolla voi sitten kotona tehdä?\nMusiikin kuuntelu keittiössä\nVälillä kaipaan keittiöön musiikkisoitinta. Kun Echo joka tapauksessa möllöttää keittiössä, voin käyttää sitä myös tähän! Mikäli haluan parempaa äänenlaatua, kytken vain Nokian Play -kaiuttimeen virran ja musiikki kuuluu sieltä.\n”Alexa, play Iron Maiden!”\nEcho osaa soittaa musiikkia suoraan Spotify:stä tai Amazon Music:sta.\nLasten peliaikojen ajastaminen\nMeillä on tapana kontrolloida lasten peliaikoja ajastimella. Kun ajastin piippaa, laitteet sammuu. Olemme käyttäneet tähän uunin ajastinta, mutta nyt saman voi tehdä myös Echolla.\n”Alexa, set timer 1 hour”\nToki ajastinta voi käyttää myös munakellona tai herätyskellona.\n”Alexa, set timer 6 minutes”\n”Alexa, set an alarm for 7:00 AM”\nAjastimia voi olla useita ja Echolta voi kysyä paljonko aikaa ajastimissa on jäljellä.\nAsunnon valojen ohjaaminen\nAsunnossamme on osa valoista korvattu Philips:in Hue älyvaloilla sekä niitä ohjaavalla reitittimellä. Hue-valot saa helposti lisättyä Echon alaisuuteen ja valojen komentaminen puheella on oikeasti aika näppärää.\nKotiin tullessani pyydän Echoa sytyttämään kaikki valot kerralla: ”Alexa, turn on all lights”. Lähtiessäni pyydän vastaavasti sammuttamaan kaikki valot.\nVoin himmentää eri huoneiden valoja sekä yksittäisiä valaisimia.\n”Alexa, dim livingroom lights to 40%”\n”Alexa, dim floorlamp to 60%”\nOlohuoneen viihdelaitteiden ohjaaminen\nOhjaan olohuoneen kaikkia viihdelaitteita (televisio, digiboxi, stereot, apple tv, playstation) harmonyn yleiskaukosäätimellä joka toimii yhteen Echon kanssa. Jos kyllästyn lasten televisionkatseluun voin sanoa keittiössä ”Alexa, turn off television”.\nTyömatkan keston selvittäminen\nVoin tallentaa Echon asetuksiin yhden reitin (lähtöpiste, loppupiste sekä välipysähdyksiä). Olen asettanut lähtöpisteeksi kodin ja loppupisteeksi työpaikkani. Aamulla voin kysyä:\nLaite kertoo minulle montako minuuttia työmatkani tulee arviolta kestämään ja mitä reittiä minun kannattaa se ajaa.\nVoin kysyä Echolta eri paikkojen säätietoja.\n”Alexa, What is the weather in Helsinki, Finland”\nEcholta voi kysyä paikallisesta säästä tarkemminkin tyyliin:\n”Alexa, What’s the weather for this weekend?” tai\n”Alexa, Will it rain tomorrow?”\nNäissä kyselyissä Echo käyttää laitteen asetuksissa kerrottua sijaintia, jonka on sijaittava alueella jolle Amazon virallisesti myy Echoa. Voin siis vapaasti valita kaupungin USA:sta, UK:sta tai Saksasta ja kysellä sen säätietoja.\nSeuraavien kalenteritapahtumien selvittäminen\nEchon voi liittää Googlen tai Microsoftin (Outlook.com tai Office 365) kalentereihin. Meidän perheellä on yksi yhteinen kalenteri jonka avulla synkronoidaan yhteisiä menoja. Voin kysyä seuraavat kalenteritapahtumat Echolta.\n”Alexa, today events?”\nTosin raportista on vaikea saada selkoa. Kalenteritapahtumat ovat kirjoitettu suomeksi ja Echo lukee niitä englanniksi ääntäen.\nAmazon Echoa ei vielä virallisesti toimiteta Suomeen, joten sen ostamisessa on omat kikkansa. Käyttöönotto on helppoa mikäli unohdetaan hankaluudet jotka johtuvat siitä ettei laitetta virallisesti myydä Suomeen (Amazon App:ia ei voi ladata suomen app storesta, osoitteeksi pitää asettaa joku Saksalainen osoite jne). Mutta kyllä sen täälläkin toimimaan saa. Internet auttaa kyllä.\nTekeekö sillä mitään? No onhan se hauska lelu. Minä käytän sitä valojen kontrollointiin ja erilaisiin ajastimiin. Eniten Echoa meillä käyttävät lapset (yllätys) jotka kuuntelevat sillä musiikkia Spotifystä. Heitä englannin käyttö ei häiritse kuten estynyttä isäänsä. Ja opettaahan laite lapsille englannin ääntämistä. Ainakin ne muutamat perus komennot sekä lempikappaleiden nimet.\nMutta yritäppä saada Echo soittamaan Juha Tapiota…\nAlexaAmazon EchoÄlykotiÄlyvalotLogitech HarmonyPhilips HuePuheohjaus\nEdellinen Edellinen artikkeli: Varjo-IT – Opi siitä, älä vastusta\nSeuraava Seuraava artikkeli: Power BI muuttuu entistä kiinnostavammaksi\n6 thoughts on “Puheohjattava älykoti – Amazon Echo”\nPäivitysilmoitus: Kodin valojen älykkäämpi ohjaus – Philips Hue – Timo Pertilä\nAmazon aloittaa Echon myymisen myös Suomeen. Alexa App on ladattavissa ilman kikkailuja App Storesta ja laitteen sijainniksi voi asettaa Suomalaisen osoitteen!


Kerrosrasia | Vanhan Aika\nKaksikerroksinen keksipurkki, Nilsjohan\nVanha kerrosrasia. Kaksi kerrosta ja kansi.\nValmistaja AB Nilsjohan, Sweden\nKorkeus noin 16 cm ja halkaisija 22,5 cm.\nPurkeissa on ajan patinaa ja hieman kolhuja. Sisältä rasiat ovat melko siistejä.


Oma jälkikasvu mukaan osuustoimintaan\nOsuustoiminnan päättäjien piirissä valitellaan, että kansa ei riittävästi tiedä, mitä osuustoiminta tarkoittaa ja että erityisesti nuoret ovat haaste. Kun maailmassa ei mikään tule työtä tekemättä, osuustoimintaliikkeen kannattaa käyttää voimavaroja omasta asiastaan kertomiseen.\nTämän lehden lukijat ovat osuustoiminnan ydinjoukkoa. Voimme aloittaa itsestämme. Isät, äidit ja isovanhemmat: olemmeko itse puhuneet lapsillemme siitä, mitä osuustoiminta tarkoittaa?\nJos ei keksi muuta, kannattaa turvautua vanhaan konstiin: puhu hyvässä hengessä jälkikasvulle vaikka saunan lauteilla. Siellä moni tunnettu veteraanikin on osuustoimintaoppinsa saanut. Korosta, että osuustoiminta on meidän yhteinen juttumme. Idea jää tällöin uskottavasti muhimaan ja kantaa hedelmää. Pian nuoret astuvat aikuisuuteen ja ovat vastuussa omasta elämästään, taloudestaan ja elinpiirinsä rakentamisesta.\nTällaisesta varhaisesta valistuksesta on hyvä esimerkki OP-Pohjolan Lapin alueen asiakaslehden kannessa oleva viisikuukautinen Niila, joka on Posion Osuuspankin nuori omistajajäsen. Suhde osuuskuntaan kulkee perheessä ja suvussa. Vanhemmat eivät teeskentele muodin mukaista aatteettomuutta.\nAloitin itse 15-vuotiaasta Kasperi -pojastani. Puhuin saunan lauteilla siitä, että osuustoiminnassa palvelujen käyttäjät omistavat yhdessä palvelujen tuottajan, ja että osuustoiminta on lopulta mitä luonnollisin tapa organisoida taloutta.\nYritysmuodon vahvuuksista pitää kertoa nuorille. Tässä joitakin monille varmaan tuttujakin perusteluja:\n”Osuustoiminta kehittää alueemme taloutta…se on kiinni meidän elinkeinoissamme…keskinäisyys on vakuutusalan osuustoimintaa… jäsenomisteisuutta on kaikilla aloilla Suomen talouselämässä... ja osuustoiminta olemme lopulta me!”\nIhan uudesta asiasta ei toki ollutkaan kysymys, sillä koulun kaupallisissa aineissa asia oli ollut esillä. Hyvä.\nAatteen pitää muuttua toiminnaksi. Ot-yritysten nettisivuilla kannattaa surffailla, osuuskuntien esitteitä kannattaa lukea ja osuuskuntiin kannattaa liittyä varhain. Osuuskunnan osuus sopii nuorelle vaikka synttärilahjaksi.\nJäsenyyteen kuuluu osuusmaksun maksaminen, koska kaikki yritykset tarvitsevat omistajiltaan pääomapanoksia. Ot-yrityksellä on demokraattinen luonne eli osuuskuntakokoukseen tai edustajiston vaaleihin tulee osallistua eikä saa olla välinpitämätön. Osuuskunnan palveluja pitää käyttää ja jäsenedut tulevat palvelujen käytön suhteen.\nKasperi liittyi lopulta vanhempien avustuksella osuuskaupan ja osuuspankin jäseneksi. Ihan luontevana alaikäisen ”aatteellista” liittymistä ei kaupan palveluosastolla pidetty. Ilmeisen paljon on viime vuosina korostettu jäsenyyden taloudellisrationaalista puolta vaan ei osuustoiminnan yhteisöllistä puolta: kuulumista johonkin, eli psykologista omistajuutta, kuten tiedemiehet upeasti sanovat.\nKouluissa toki kehitetään yrittäjyyskasvatusta ja osuustoiminta on osa sitä. Silti kouluille ei voi sälyttää kaikkea, vaan kasvatustehtävä on ennen muuta vanhemmilla.\nSiis epäröimättä perinteiseen valistustyöhön silläkin uhalla, että se varmaan joidenkin mielestä on jotenkin epämuodikasta ja vanhanaikaista. Vaan kuka asiasta huolehtii, jos emme itse. Perusteet pitää kertoa nuorille nyt ja vanhempana he valitsevat itse oman tiensä.\nNäin kasvatamme jälleen uuden sukupolven, joka kertoo jäsenlehden haastattelussa joskus 2030-2040 -luvuilla, että osuustoiminnan siemenen sain jo kotoa!\nPidetään huoli, että Suomi on maailman osuustoiminnallisin maa myös tulevaisuudessa.\nOsuuskunnan jäsenyys teineille lahjaksi »\nKirjoitettua tekstiä löytyy myös Pellervon verkkosivuilta www.pellervo.fi, mm. ”Osuuskunnan jäsenen käsikirja” ja opetuspaketti-kohdasta diasarja ”Osuustoiminta tutuksi”. Niillä pääsee pitkälle.


Liikenteestä vaihtoehtoisesti: 2007\nRadiosarjassa "Villit vuodet" - Suuret luokat haastatellaan Enemmistön pj. Risto Larjavaaraa. Ohjelma kuunneltavissa Areenasta 27.10.-26.12. Tänä viikonloppuna la 19.33 Radio Peilissä. Kaiketi myös sunnuntaina Radio Peilissä. Ohjelman tarkempi nimi on "Rauta-autojen kulta-aika".\non lokakuuta 27, 2007 Ei kommentteja:\nALKAAKO KAUPUNKISUUNNITTELUSSA VIHDOINKIN UUSI VAIHE?\nSuurella mieltymyksellä luin Vantaan apulaiskaupunginjohtaja Jukka Peltomäen haastattelun Hesarissa (14.10.). Hän visioi tulevasta Marja-Vantaasta pyöräilykaupunkia: "Siitä tulee ensimmäinen asuinalue, jossa kaupunkisuunnittelu lähtee liikkeelle polkupyöräilyn ehdoilla."\nPeltomäen mukaan laadukkaat pyörätiet ovat tärkeitä. Tuleville juna-asemille tullaan varaamaan hyvät säilytyspaikat pyörille. Kevyen liikenteen suosimisen toivotaan näkyvän vähentyvänä autoiluna ja parempana kansanterveytenä.\nPääkaupunkiseudulla on edessä valtavia rakennuskohteita. Tällaisia ovat muun muassa Jätkäsaaren ja Kalasataman uudet asuinalueet, Keski-Pasila, Sipoon alueiden mahdollinen liittäminen Helsinkiin ja joskus Malmin lentokenttäkin. Näissä on todella otettava jo suunnitteluvaiheessa huomioon pyöräilyn edellytysten parantaminen. Samoin uusille länsimetron asemille on saatava katetut pyöräparkit, joissa on kameravalvonta. Nykyään suuri osa lähipyöräilystä metro- ja juna-asemille jää tekemättä varkauksien ja ilkivallan takia.\non lokakuuta 18, 2007 Ei kommentteja:\nVAPAASEEN AUTOETUUN PUUTUTTAVA\nVapaa autoetu tarkoittaa sitä, että työnantaja maksaa kaikki autosta\njohtuvat kustannukset. Suomessa on n. 80000 työsuhdeautoa, joista kolme\nneljästä on vapaan autoedun piirissä. Tässä hajahuomioita aiheeseen:\n- Ajokilometrejä tulee enemmän, kun polttoaineenkin maksaa työnantaja.\n- Autot ovat keskimääräistä suurempia ja enemmän kuluttavia.\n- Suuret kaupunkimaasturit eivät houkuttele taloudelliseen ajoon.\n- "Firma maksaa" asenne houkuttaa tehokkailla autoilla helpommin\n- Vapaan autoedun suosio osoittaa, että se on edullinen sekä\ntyönantajalle sekä työntekijälle. Edullisuus siirtyy muiden\nveronmaksajien kontolle, jotka eivät voi harrastaa tällaista\nViime aikoina on aihe kirvoittanut ansiokasta keskustelua Hesarin\npääkirjoitusta myöten. Miksi Suomessa suorastaan houkutellaan\nylenmääräiseen autonkäyttöön valtiovallan siunauksella. Tarttis tehdä\non lokakuuta 07, 2007 1 kommentti:\nKEHUJA VUOSAAREN SATAMALLE\nMännä aikoina oltiin monta mieltä suursataman paikasta. Pulinat pois ja katse tulevaisuuteen. Parin vuoden sisällä Vuosaaren satamasta kulkee jo pitkiä tavarajunia. Enemmistöläisenä on upeata seurata, josko suuri osa sataman liikenteestä siirtyisi raiteille. Ainakin edellytykset ovat hyvät. Ratapiha on muhkea ja sinne johtaa toistakymmentä kilometriä pitkä tunnelirata pääradalta. Viime viikolla muurattiin peruskivi John Nurmisen logistiikkakeskukseen, jonne tulee raidettakin 300 metriä. Nurmisella on yli 800 omaa tavaravaunua. Keravalle ja muuallekin valmistuu vastaavia keskuksia, joissa raiteet ovat mukana.\nKyllä aika ajoi jo kauan sitten Länsisataman ja Sompasaaren satamaraiteet nurmettumaan eli junien kuljettamat tavaramäärät ovat olleet vähäisiä. Nyt herää toivo uudesta noususta.\nHarras toive VR:lle ja Ratahallinnolle. Järjestäkää tunneliradan valmistuttua useampana viikonloppuna oikeilla matkustajajunilla tutustumismatkoja uuteen satamaan. Olen valmis maksamaan ensiluokan hinnankin tarvittaessa!\non syyskuuta 24, 2007 Ei kommentteja:\nEnsi lauantaina eli 22.9 vietetään jälleen kansainvälistä Autotonta päivää. Ranskasta idea lähti liikkeelle 1998. Suomi tuli mukaan vuonna 2000. Enemmistö ry ajoi innokkaasti asiaa vuonna 1999. Lehtemme syysnumero oli silloin julistemuotoinen.Siinä luki suurin kirjaimin punavalkoisella pohjalla; PÄIVÄ ILMAN HENKILÖAUTOA - kaupunki ihmisille. Vähemmän pölyä, melua ja pakokaasuja.\nViime vuonna Autottoman päivän tapahtumia järjestettiin 15 paikkakunnalla Suomessa. Vuodesta 2003 homma on paisunut Liikkujan viikoksi eli tänä vuonna 16-22.9. Tapahtumakalenteri löytyy googlesta vaikkapa "autoton päivä" hakusanalla.Sieltä löytyy mm. seuraavaa:\nHelsingissä ke 19.9 klo 18.00 (Hesarissa 16.9: klo 18.30!) keskustelu Pyöräliikenteen kehittämisestä Kansakoulukatu 3:ssa Kaupunkisuunnitteluviraston auditoriossa. Paikalla mm. kyseisen viraston liikennesuunnittelupäällikkö Olli-Pekka Poutanen ja lautakunnan pj. Maija Anttila.\nTampereella ke 19.9 13-16 Joukkoliikenne viisas valinta -seminaari auditorio Väinössä Työväenmuseo Werstaassa.\nJoensuussa la 22.9 Critical Massa klo 12.00 Kaupungintalon parkkipaikalta. Pyöräkulkue saasteettoman liikkumisen ja parempien pyöräilymahdollisuuksien puolesta.\nHelsingissa la 22.9 Parkkiruutu picknic 14-18 Pohjois-Espa 35 edustalla.\non syyskuuta 16, 2007 Ei kommentteja:\nENEMMISTÖ YLEN RADIO YHDESSÄ\nPerjantaina 14.9 klo 13.00 on Ylen Radio Yhdessä keskustelusarjan "Kolmessa polvessa" aiheena "Autolla pääsee". Keskustelijoina Autoliiton tj. Pasi Nieminen, autonasentajanainen ja moottoriurheilun harrastaja Heidi Ahjonpalo ja Enemmistön ry:n pj. Risto Larjavaara. Autoväellä on 2-1 enemmistö väittelyssä, mutta katsotaan miten enemmistö pärjää! Ohjelmaa voi myöhemminkin kuunnella netin kautta Ylen sivuilta.\non syyskuuta 12, 2007 Ei kommentteja:\nMEDIAN BENSAKAUHISTELU VARSINAISTA LOISKIEHUNTAA\nUrho Kekkonen käytti "loiskiehunta"-termiä 1960-luvulla. Se tarkoittanee ylikierroksilla ja kierosti käytävää väittelyä liioitellen. Budjetin mukaan polttoaineveroja nostetaan hitusen. Se tarkoittaa 18000 km vuodessa ajavalle perheautoilijalle 57 euron lisämaksua vuodessa (diesel 53 euroa). Määrätyillä piireillä on suhteeton valta nostaa jumalaton älämölöö mieleisistään aiheista. Tuollainen 50-60 euroa on perheen kesämökkimatkan poikkeaminen ruokatauolle jätskeineen ja limpsoineen ABC-asemalle.\nMiksi tämä formulakansa mukisematta hyväksyy MTV:n maksullisen kanavan 100 prosentin korotuksen. Heti ollaan valmiita maksamaan 240 euroa vuodessa suorista formulakisoista (siis enemmän kuin normaali tv-lupa). Olisikohan niin, että kaupallinen media ei noki juurikaan toisiaan. Valtiollista Yleä on helppo rätkiä muutamankin euron korotuksesta mielinmäärin, sehän ei vaivaudu lyömään takaisin.\non syyskuuta 04, 2007 1 kommentti:\nAUTOILUA AVANTOSAUNAN LAUTEILLA\nIstuskelin Rastilan leirintäalueen rantasaunassa euforisissa onnentunnelmisssa. Tällaisissa yleisissä saunoissa toivoo, että ihmiset puhuisivat harmittomia säähän, saunaan ja avantouintiin littyviä leppoisuuksia. Alkoipa johtaja-apina, Tarzanin näköinen mies päivitellä, miten kalliita ovat junaliput ja miten edullista on yksityisautolla kulku vaikkapa Helsingistä Kuopioon. Heti muut urosapinat alkoivat myös kauhistella joukkoliikenteen kalleutta. Miten taasen iltapäivähehdessä on vertailtu hintoja ja päädytty yksityisautoilun edullisuuteen.\nMinä rassukka erehdyin tokaisemaan, että usein näissä vertailuissa unohdetaan autoilun kokonaiskustannukset. Verailupareja on monenlaisia. Esim. autoton viisihenkinen perhe ja viisihenkinen autoileva perhe, jolla on halvalla ostettu käytetty auto. Toki tälle autoilevalle perheelle vaikkapa Helsingistä Kuusamoon reissu tulee henkeä kohti halvemmaksi kuin joukkoliikenteellä saman kokoiselle autottomalle perheelle. Kyllä enemmistöläisenkin ajattelutavan omaava ymmärtää, että kun se auto on hankittu, niin mitä enemmän sillä ajaa, niin sitä pienemmäksi tulee kustannukset per kilometri. Enemmistöhenkinen piru helvetin kuumuudesta tosin kuiskaa korvaan, että tämähän ajattelu johtaa juuri ilmaston lämpenemiseen. Mitä enemmän ajat, sitä enemmän päästöjä.\nKäännytäämpä todellisen asiantuntijan eri Autoliiton puoleen. Sen mukaan autoilun kustannukset vuonna 2006 olivat seuraavanlaiset:\nUusi, keskihintainen, 25 000 euron hintainen bensakäyttöinen henkilöauto. Ajokilometrimäärä vuodessa 20 000 km. Kustannukseksi kilometriä kohti tulee 40 senttiä.\nKäytettynä ostettu, hankintahinnaltaan puolet kärryn uushankintahinnasta (25 000) kilometrikohtainen kustannus on 34 senttiä. Kummassakin laskelmassa auton pitoaika on neljä vuotta.\nYritän sovittaa itseeni em. laskelmia. Ajan ympäri vuoden Vuosaaresta metrolla keskustaan, jolloin työmatkakilometrejä tulee päivttäin n. 40. Kuukaudessa vastaava ajo yksikseen tekisi uudenkarhealla menopelillä 25 x 40 x 40 eli 400 euroa. Kuukausikorttini metroon ja vaikkapa Suomenlinnan lauttaan on 40 euroa eli hups vain kymmenesosa. Ihme kyllä katsellessani metrosta Itäväylän ruuhkaliikennettä keskustaan näen pääsääntöisesti yksityisautoissa vain yhden henkilön. Kyllä ainakin pääkaupunkiseudun autoilijat ovat tosi rikkaita tai työnantaja hyvin antelias. Näinkinpäin voi vertailevaa autoilumatematiikkaa suorittaa.\nToivottavasti seuraavalla kerralla saunan lauteilla puhutaan löylyn lyönnistä eikä löylynlyömistä. Minä haluan olla aivan hiljainen löylynlyömä rassukka!\non helmikuuta 18, 2007 1 kommentti:


Suklaata ja Kahvia: Uusi vuosi, uudet kujeet.\nEnsimmäisenä päivänä uutta vuotta on hyvä hetki analysoida edellistä vuotta, tehdä inventaario vuoden tavoitteisiin ja laittaa esille uudet tavoitteet.\nMitäs viime vuonna tulikaan luvattua?\n1. Saan enemmän aikaan. Netin viihdekäyttö maksimissaan 1h/päivä, siellä nimittäin vierähtää helposti tovi jos toinenkin... Opiskelutauoilla kotitöitä. ... Ja telkkaria katsoessa joku ikuisuuskäsityöprojekti esille, ei sieltä ikinä tule mitään niin ihmeellistä että vaatisi sataprosenttisen keskittymisen.\nNo. Loppuvuodesta vähän lipsunut, mutta käsitöitä on tullut tehtyä, kotitöitäkin ihan hyvin. Netin viihdekäyttöä tosin saisi rajoittaa enemmän.\n2. Menen aikaisemmin nukkumaan. ... Eli tästä eteenpäin kaikki päivän hommat tulisi olla suoritettuna klo 23 mennessä, ja sängyssä olla simmut ummessa klo 24.\nTämäkin on lipsunut, varsinkin loppuvuodesta. Aluksi meni hyvin, nyt minusta on tullut taas varsinainen yökukkuja.\n3. Laihdutan sen 7 jäljelläolevaa kiloa. Karkkipäivä käyttöön, enemmän kasviksia ruokavalioon, lenkkeilyn (uudelleen) aloitus, vaikka kerran viikossa näin alkuun, ja joogaa kaksi kertaa viikossa.\nLihoin 7kg tai jotain sinnepäin. Tästä ei puhuta. Eikä enää luvata mitään ettei tilanne mene entistä katastrofisemmaksi.\n4. Opiskelen kieliä. Venäjä vähän paremmaksi (kielioppia sun muuta), japani siihen JLPT:n 3-tasolle (ei pitäisi olla ylitsepääsemätöntä) ja ranska vähän paremmaksi (tällä hetkellä todella alkeellisella tasolla).\nRanska jäi ihan sikseen, mutta venäjää ja japania tullut harjoiteltua ihan hyvin, joskin ei ihan kiitettävällä tasolla.\n5. Pidän unipäiväkirjaa. Näen aika paljon ja hyvinkin vauhdikkaita unia, ja niitä olisi hauska muistaa muutenkin.\nOlen pitänyt, joskin loppuvuodesta kirjoitteleminen lipsunut. Tätä jatketaan tänäkin vuonna.\nMites sitten tänä vuonna?\n1. Suoritan JLPT N4-tason, eli ensi joulukuussa käyn japanin kielen testissä, taso alkeet.\n2. Pidän parempaa yhteyttä ystäviin ja vanhoihin kavereihin ja tuttaviin.\n3. Rationalisoin vaatekaappini ja pääsen eroon "mulla ei ole mitään päällepantavaa"-syndroomasta.\n4. Teen suursiivouksen tavaroihini päästen eroon kaikesta turhasta tilaa vievästä härpäkkeestä. Enkä osta uusia typeriä juttuja tilalle!\n5.Unirytmi kuntoon - nukkumaan klo 12 viimeistään arkipäiväisin.\nTeittekös te mitään lupauksia? Ja mites meni viime vuoden lupaukset? :)\nLähettänyt suklaasydän / Suklaata ja Kahvia klo 18.10\nHenriikka 5. tammikuuta 2011 klo 16.26\nMitä kauniita kuvia!


isopeikon sanavarat: Loppiainen\n"Äiti, äiti", huutaa Viivi ja nyhtää äidin hameenhelmaa. "Mikä on loppiainen?"\n"Loppiainen on sellainen pieni juhla", aloittaa äiti selityksensä ja napauttaa puuroisella kauhalla Viiviä sormille. "Äläs nyhä ettei äitin kolttu sottaannu. Kato ny miten on kaikki puuros. Millohaa sie opit."\nViivi parahtaa parkuun, mutta toistaa aiemman kysymyksensä loppiaisesta. Sanoo vielä, että päiväkodissa käskettiin kysyä omilta vanhemmilta.\n"Se on semmoinen pieni sammakkojuhla", aloittaa äiti uudelleen ja nuolaisee puurokauhan puhtaaksi ennen kuin rupeaa heiluttamaan sitä opettavaisesti. "Silloin sammakot kipuavat järven jäälle loikkimaan ja siitä loikkimisesta kuuluu että 'lopp, lopp'. Se voi jatkua koko päivän ja yön."\n"Hassua", sanoo Viivi ja käy hakemassa keksin keksilaatikosta, istahtaa lattialle ja ryhtyy syöttämään keksiä tiikerilleen.\n"Varo se hampaita", käskee äiti Viiviä pitäen puurokauhaa puolustusasennossa. "En ole muistanut ruokkia sitä koko jouluna."\n"Höh. Sehän on lelu", toteaa Viivi ja työntää kätensä tiikerin suuhun. Tiikeri ärähtää ja kakoo kurkkuaan, oksentaa sitten äsken syödyn keksin matolle. Viivi katsoo tiikeriään moittivasti ja käskee sitä korjaamaan jälkensä. Tiikeri ei viitsi totella, vaan makaa selällään lattialla ja ähisee.\n"Kipaisepas yksi sammakko niin äiti näyttää", ehdottaa äiti ja sekoittaa puurokattilaa vastapäivään. Välillä hän maistaa puuroa ja lisää siihen vuoronperään suolaa tai ryynejä olematta koskaan aivan tyytyväinen. Viivi ottaa tiikerin kainaloonsa ja menee pihalle, hyppää tiikerin selkään ja ratsastaa keskelle järveä, jossa on suuri rinki erivärisiä sammakoita. Ne hyppivät jään päällä niin, että kuuluu 'lopp, lopp'. Viivi ottaa yhden vaaleanpunaisen sammakon ja pistää sen taskuunsa.\n"Toitkos kallakan?" kysyy äiti ja nostaa kauhalla puuroa kulhoon, jonka hän laittaa nälkäisen tiikerin eteen olohuoneen matolle. Viivi kaivaa kallakan taskustaan ja huomaa että se on muuttunut vihreäksi. Hän etsii vielä ja löytää pienet vaaleanpunaiset haalarit taskustaan. Kallakka hyppää, tempaisee haalarit Viivin kädestä ja vetää ne tuhisten ylleen ennen kuin ryhtyy taas sammakoksi.\nIsä tuo meijeriltä töitä kotiin ja huomaa tyhjän kulhon olohuoneessa. Hän puristaa puuron tiikeristä takaisin kulhoon ja istuu pöydän ääreen juttelemaan sammakon kanssa. Viivi tulee kuuntelemaan ja kysyy kohta isältään mikä on loppiainen. Isä ei vastaa, vaan käskee viedä sammakon järveen.\nJärvi on jo ehtinyt huolestua. Se on tullut oven taa, soittaa ovikelloa ja kysyy sammakkoa. Sammakko työntää kolme piparia taskuihinsa ja juoksee mieli myrtsinä suoraan järveen. Järvi nostaa Viiville kohteliaasti hattuaan ja palaa kotiinsa.\nIsä laittaa äidin istumaan syliinsä. He syövät puuroa samalla kauhalla ja kertovat päät yhdessä Viiville aivan kaiken sammakoista, leikkitiikereistä ja loppiaisesta.\n"Puuro on ihmeellistä", he sanovat ja puhaltavat kukkopilliin. Viivikin haluaa puuroa.


Left 4 Dead -tyylinen Warhammer-toimintapeli kutsuu aseisiin ensi kuussa / Uutiset / pelaaja.fi\n24.09.2015 // Kirjoittanut: Panu Saarenoja\nYhteistyövetoinen ensimmäisen persoonan Warhammer-toimintapelipeli Warhammer: End Times - Vermintide on saanut pc-versionsa osalta julkaisupäivän. Tyylillisesti paljon varsinkin Left 4 Dead -sarjalta lainaava peli saadaan Steamiin jakeluun 23. lokakuuta War of the Roses -sarjasta tutun ruotsalaisstudio Fatsharkin toimesta.\n– Tämä on ehdottomasti kunnianhimoisin pelimme tähän asti ja suuri intohimoa aiheuttanut projekti jokaiselle tiimin jäsenelle. Emme malta odottaa, että voimme jakaa työmme kaikille ja kuulla, mitä te kaikki olette mieltä Vermintidesta lokakuussa, Fatsharkin toimitusjohtaja Martin Wahlund juhlistaa.\nPc:lle pelistä saadaan myyntiin sekä 27,99 euron perusversio että myös 40 euron erikoisversio. Vermintidesta on työn alla parhaillaan myös Xbox One- ja PlayStation 4 -versiot, mutta ne Fatshark on aikeissa saada ulos vasta ensi vuoden alussa.\nVielä ennen Vermintiden julkaisua Fatshark on järjestämässä pelistään sekä avoimia että suljettuja beetatestejä. Mukaan niihin voi hakea pelin kotisivujen kautta.\nRokkijani\tPe, 09/25/2015 - 10:28\nMinulta mennyt tälläinen kokonaan ohi. Kiinnostavalta vaikuttaa.\nrautahuilu\tPe, 09/25/2015 - 12:23\nVarmaan pelaamisen arvoinen tarvitsen vain porukan jolla pelata pleikkari nelosella.\nRokkijani\tPe, 09/25/2015 - 21:22\nzappah\tLa, 09/26/2015 - 14:33\nIhan hauskalta vaikuttaa ja virkistäväkin kun ei ole tällaisessa massalahtaus pelissä aina niitä zombeja.


The Value System of Consumer Board Packaging - LUTPub\nThe Value System of Consumer Board Packaging\nKemppi, Karri Antti Johannes (2004)\nKemppi, Karri Antti Johannes\nOlemassa olevien teollisuuden rakenteiden ja arvoketjujen muutos on usein onnistuneiden liiketoimintainnovaatioiden takana. Yritysten tulisikin olla tietoisia rakenteista, jotka määrittelevät arvon jakaantumista niiden arvoketjuissa. Tämän työn tavoitteena oli tutkia ja arvioida kartongin pakkausketjujen rakenteita kartongintuottajalta aina kauppiaalle asti. Työn kuluessa yritysketjujen arviointia varten oli kehitettävä uudenlainen analysointityökalu.\nTyössä käsitellyt kartonkipakkausketjut olivat nestekartonkipakkaaminen, elintarvikepakkaaminen, lääkepakkaaminen sekä graafisten kartonkien ketju. Jokaista edellä mainituista ketjuista arvioitiin käyttämällä kehitettyä analysointityökalua.\nTyön merkittävin tulos on kehitetty työkalu, jolla pakkausketjuja sekä myös muita yritysketjuja on mahdollista analysoida. Kehitettyä työkalua käyttämällä oli mahdollista tehdä johtopäätöksiä vertikaalin integraation mahdollisuudesta sekä pakkausketjujen suotuisuudesta uusille bisnesmalleille. Sekä analysointityökalua että saatuja johtopäätöksiä voidaan käyttää hyväksi, kun kartongintuottaja suunnittelee tulevaisuuden toimenpiteitä.


Paula Vesala vuokrasi hotellisviitin – luvassa megaluokan julkkisjatkot: ”Pilkun jälkeen sinne” - Viihde - Ilta-Sanomat\nLaulajatähti Paula Vesala kertoi Emma-gaalan punaisella matolla, että on valmistautunut bilettämään Suomessa täysillä, kävi gaalassa miten kävi.\nMira Sharma, Katri Utula, Nita Makkonen\nLaulaja Paula Vesala saapui Emma-gaalan punaiselle matolle sädehtivänä. Hän on ehdolla gaalassa useissa kategorioissa, muun muassa Vuoden albumi -kategoriassa. Emma-gaala järjestetään tänä vuonna jo 31. kerran.\nVesala kertoi kuulumisiaan ISTV:n suoran lähetyksen haastattelussa. Tähti asuu Kaliforniassa, Yhdysvalloissa, ja kertoo tulleensa varta vasten Emma-gaalan takia nyt käymään Suomeen.\n– Ihana nähdä kaikkia kollegoja. Tulin bailaamaan ystävien kanssa.\n– Tulin eilen tosi myöhään ja lähden saman tien, kun juhlat on juhlittu, Vesala kertoo.\nVesalalla on juhlissa yllään Yhdysvalloista ostettu upea kokomusta juhlapuku.\n– En itse tykkää shoppailla, joten onneksi sain apua suomalaiselta stylistiltä Henna Koskiselta, Vesala kertoo.\nVesalan aika kuluu tiiviisti koulussa ja kotona biisejä tehden. Hän kertoo rakentaneensa olohuoneeseensa kotistudion. Laulaja kertoo, että hänestä on todella ihanaa olla ehdolla gaalassa, varsinkin biisillä, jonka hän on itse säveltänyt ja sanoittanut.\nMitä Vesala ajattelee Donald Trumpin virkaanastumisesta Yhdysvalloissa?\n– Kalifornia on liberaalimpi paikka olla, ihmiset joita tunnen, käyvät naisten marsseilla ja osoittavat selvästi mielipiteitään. Lentokentillä ihmiset osoittavat mieltään, niitä on kaikkialla.\n– Itse ajattelen vain sitä, että suomalaiset aika monesti ottavat kantaa Trump-juttuun. Toivoisin, että Suomessakin ihmiset ottaisivat kantaa Suomen maahantulopolitiikan puolesta, Vesala pohtii.\nTänä iltana Vesala ei kuitenkaan aio pohtia politiikkaa, vaan juhlia yhdessä ystäviensä kanssa niin myöhään kuin vain suinkin jaksaa. Paikalle saapuu varmuudella paljon julkkiksia, muun muassa menestynyt poptähti Antti Tuisku.\n– Minulla on varattu sviitti ja minulla on jatkot siellä. Sovittiin juuri Tuiskun Antin kanssa, että pidetään vielä pilkun jälkeen jatkot, Vesala iloitsee.\nSamoihin jatkoihin saattavat hyvinkin suunnata myös Vesalan entinen puoliso Lauri Ylönen, joka saapui juhlaan yhdessä tyttöystävänsä Katriinan kanssa. Ylönen ja Vesala olivat yhdessä noin 12 vuotta, mutta he erosivat viime syksynä ja Ylönen löysi rinnalleen uuden rakkaan.\n– Olemme hyvissä väleissä kaikki, Ylönen vahvisti ISTV:n haastattelussa gaalan punaisella matolla.\n– Joo hyvissä väleissä ollaan, Vesala kommentoi myös IS:lle myöhemmin.


Tehyn lakko laajenee koskemaan myös Länsi-Pohjan Keskussairaalaa.\nKemin mielenterveystoimen avopalvelut ovat pakkolomalla ensi viikon alusta ja viikolla 51 joulun alla. Koskas ne paneekaan sen Keroputaan mielisairaalan kiinni?\nTaidan tästä ruveta katselemaan eBookerin tarjouksia Vanuatulle. Niinhän tuo rintaan pistää ja selkää syhyttää, jotta tekisi aurinko poikaa. Tai sitten voisi mennä turvekammiin Ailigastunturin kupeeseen talviunille.\nLähettänyt: ok1808 - 13.11.2007 klo 18.40


Pääsivu Viestit 104676-104700\nViesti : Debatoija: eikun joo, meinasin vuoden-urpo äänestystä.\nAstrid täti, älä googleta itseäsi.\nHalla-ahon blogissa masinoidaan äänestystuloksia\n6. joulukuuta 2008 19:37:10\nViesti : "Älä ole niin varma, keskustelin asiasta AP-areenalla ja siellä vallitsi liikutttava konsensus Halla-ahon äänestämiseksi tämän vuoden julkkikseksi. Miksei muillakin areenoilla olisi näin?"\nSe vasta olisikin jotain. Jussi otti voiton vaaleissa, voiton HS:n gallupissa... jos vielä voittaisi tämänkin niin olisiko Vuoden Urheilija seuraava tavoite? :D\n6. joulukuuta 2008 19:37:24\nViesti : "Voi perkele tuota Thorsia. Ihan oikeasti, ei voi tajuta mikä on motiivi, ellei se vihaa meitä kaikkia."\nThorsilla ei ole lapsia, joten tulevat sukupolvet taitavat olla hänen ajattelussa tyhjä kategoria. Jos uusi ulkomaalaislaki toteutuu, niin siitä ja sen seurauksista on langetettava täysi vastuu myös Keskustalle ja Kokoomukselle, jotka sallivat päähallituspuolueina kaiken tapahtua.\n6. joulukuuta 2008 19:37:35\nViesti : Joo, elikkä ilmoitusasioita:\nTutkimuksessa käytettiin aineistona 425 miehen tietoja. Miehet tekivät useita älykkyystestejä ja antoivat spermanäytteitä.\n6. joulukuuta 2008 19:40:38\nViesti : Masinoidaan äänestystuloksia? No minkä helvetti sille voi, jos AP väki nyt tosiaankin kannattaa Halla-aho, kuten muutenkin vähintään se 68 prossaa kansasta niin. Ei siinä ole mitään masinointia. Jos antaa linkin äänestykseen, niin kait se jokaisella on vapaa tahto ja mahdollisuus ääänestää vaikka Thors suurimmaksi suomalaiseksi, ei sitä mikään masinointi voisi estää jos kansa näin ajattelisi.\n6. joulukuuta 2008 19:44:52\nViesti : Voisin myös huomauttaa, että missään näissä muissa äänestyksissä ei ryhmä "muu", saa paljoa kakkaakaan ääniä. Paitsi siis vuoden mulkku ja onnustuja äänestyksissä.Ala Halla-aho/Thors. Ja kansan ääni on selvääkin selvempi.\n6. joulukuuta 2008 19:58:12\nViesti : Kun ajattelee, että ns. suvaitsevaisto on parikymmentä vuotta marissut, että hävettää olla suomalainen, kun täällä on mamuja ( = "varsinaisia" maahanmuuttajia) niin paljon vähemmän kuin sivistyneessä maailmassa, niin nyt vihdoin suvaitsevaiston märkä uni on toteutumassa, kun uudesta ulkomaalaislaista on tulossa EU:n vapaamielisin, ja Suomi muuttuu portiksi EU:n sisälle. Tulevaisuudessa täällä ihan vilisee mamuja, ja olemme kehityksen kärjessä. Suvaitsevaisto saa suureen tarpeeseensa.\nValitettavasti tämä tapahtuu aikana, jolloin mamut, tarkoitan siis näitä varsinaisia "rikastajia", eivät enää muille kelpaa, eli voi tulkita niinkin, että taas suomalaiset ovat todella tyhmiä.\n6. joulukuuta 2008 20:01:53\nViesti : Suvaitsevaisto saa suureen tarpeeseensa.\nEn yleensä ota näihin kantaa ja olen edelleen sitä mieltä, että naisen työ on kankaissa ja miehen työ on pellolla. Voin jopa piirtää mitä hyvää siitä seuraa, mutta\nminusta jokaisen kannattaisi ainakin lukea tuo ajatuksella. Itse olen jo shiftaamaSSa halla-aholaisesta hankamäkeläiseksi ;)\n6. joulukuuta 2008 20:12:00\nNimi : Herra G\nViesti : http://www.tiede.fi/keskustelut/viewtopic.php?p=947972#p947972\n6. joulukuuta 2008 20:13:42\nNimi : Kullervo kullinimijänpoika\nViesti : Hyvät isäm maan puallustajat. Muistitteko tarkistaa ettei Paraatissa ollut NEEKEREITÄ, joiden rotu piirteet eivät ole kaunista katseltavaa?\nOnneksi Suomen Sisuttomat pitää huolen etteivät kansat sekoitu luonnottomasti.\nÄlä pelkää SUOMI! halla-aholaiset valvoo.\nSieg Hail! Pidetään Suomi Suomena ja NEEKERIt ulkona.\n6. joulukuuta 2008 20:15:06\nViesti : No eipä tosiaankaan näkynyt mamuja siis puolustamassa Suomea siellä paraatissa. Senhän mä jo tiesinkin, et kun ja jos sota syttyy, niin niitä mamuja eikä neekereitä ei tosiaankaan siellä rintamalla näy. Mut mamujen sosiaalielätystä ja monikultttuurista hallitusta pitäis VHM:än vain puolustaa, ja ottaa luoti kalloonsa eturintamassa??\n6. joulukuuta 2008 20:19:49\nViesti : Palstahuora Arhinmäki maksimoi aikansa TV-kameroiden edessä. Kenenkään kättely ei tähän mennessä kestänyt noin kauan.\n6. joulukuuta 2008 20:24:28\nViesti : Eivät suomalaiset ole tyhmiä, suvaitsevaiston painostuksesta valtamediat ja pienemmätkin mediat ovat vaan järjestelmällisesti jättäneet kertomatta maailman todellisista tapahtumista kansalle ja se on sitä sairautta jota Jussikin on ansiokkaasti tuonut esille ja kansahan alkaa pikku hiljaa herätä, vihdoinkin.\nHyvää itsenäisyyspäivää Teille kaikille..\n6. joulukuuta 2008 20:25:55\nViesti : Hmm.. en näe vieläkään yhtään mustaa miestä/naista köyhien ja leipäjonossa itsenäisyyspäiväjuhlissa..? Miksi?\n6. joulukuuta 2008 20:34:41\nNimi : Huomio!\nViesti : "fgh. Älykkäillä miehillä parempaa spermaa\nTutkimuksessa käytettiin aineistona 425 miehen tietoja. Miehet tekivät useita älykkyystestejä ja antoivat spermanäytteitä."\nNäin itsenäisyyspäivän kunniaksi ehdotan, että valitaan Suomen jokaisesta 415 kunnasta kaunein tyttö.\nMestari saisi sitten saattaa tytön raskaaksi, jotta geenipooli rikastuisi toden teolla ja nuivuus leviäisi tätäkin kautta. Hillalta toivotaan nyt myötämielisyyttä tätä raskasta velvollisuutta kohtaan.\n6. joulukuuta 2008 20:36:15\nViesti : Mutta se unohtui.. Hyvää itsenäisyyspäivää kaikille nuiville! (ja sori tuon edellisenpostauksen sekavuus..)\n6. joulukuuta 2008 20:36:18\nNimi : Rasisminvastainen\nViesti : Debatoijalta hyvä pointti, vaikka olikin asiatonta kielenkäyttöä mukana. Suomen puolustuskykyä heikentää se, että väestöstä yhä suurempi osa kuuluu niihin, joilla ei ole laajassa merkityksessä tosiasiallisia siteitä Suomeen, ei suomalaisia sukujuuria tai alkuperää. Lisäksi on epävarmaa, haluavatko edes suomalaiset puolustaa tätä systeemiä, suomalaisvastaista politiikkaa ajavaa valtiota.\nEn todellakaan tiedä, mitä tekisin, jos Venäjä jostain syystä hyökkäisi Suomeen. Viro joutui Venäjän miehittämäksi, mutta pääsi siitä yli. Virossa on miehityksen jäljiltä valtava venäläisväestö, ja olot kurjia, mutta ainakin virolaisten asenteet, myös poliitikkojen, ovat kunnossa. Siirtolaisetkin ovat sentään eurooppalaista alkuperää, ja siis kuuluvat samaan kulttuuriin ja sivilisaatioon. Virosta ei uhkaa tulle sellaista "monikulttuurin" helvettiä kuin vaikkapa Ruotsista on tullut ja Suomestakin uhataan tehdä.\nJos Suomi olisi joutunut Neuvostoliiton orjuuteen, voi olla, että vuonna 2200 suomalainen kansa olisi yhä olemassa. Nyt se ei ole niinkään varmaa.\n6. joulukuuta 2008 20:56:30\nNimi : Pjotr\nViesti : Mitäs mieltä täällä muuten ollaan esim. tuon EU:n kemikaalioviraston työntekijöiden kaltaisista Suomessa työkomennuksilla olevista ihmisistä?\nHehän nostavat massiivista palkkaa, eivätkä kuitenkaan maksa penniäkään veroa Suomeen. Eivätkös hekin heikennä Suomen huoltosuhdetta?\n6. joulukuuta 2008 21:01:36\nViesti : Halonen näyttää voittavan tänäkin vuonna kestohymyilyn Suomen mestaruuden.\nEuroopan tasolla tosin Sarkozy - ajoittaisesta luimistelureflekseistään huolimatta - menee komeasti edelle, toisaalta yrmy-Merkel jää jälkeen. Brownin ilmeistä ei pirukaan ota selvää.\nKaikkein selkeimmät ryhmäkohtaiseen itsenäisyysajatteluun liittyvät tyytyväisyyttä ilmentävät naurureaktiot irtoavat kuitenkin EU-maissa asustavan rauhan uskonnon syväuskovaisten piirissä, myös Suomessa.\n6. joulukuuta 2008 21:01:52\nViesti : Maassa duunia ulkomaiseen (tai edes ylikansalliseen) laskuun tekevät duunarit tuovat rahaa maahan. He maksavat asumisestaan ja kulutuksestaan, vaikka eivät veroja maksaisikaan. He kuluttavat vähänlaisesti julkisia palveluja eivätkä he tyypillisesti pyri omimaan julkisia palveluja apartheid-käytäntöihinsä. Miksi kukaan heistä olisi kovin huolissaan?\nTietenkin, jos heitä olisi hirveän paljon, niin sitten siitä tulisi kitkaa, mutta sellaista ei kai ole tekeillä.\n6. joulukuuta 2008 21:04:30\nViesti : Ei tänne kukaan halua/uskalla hyökätä. Meillä on jo Nato-maan ydinpelote ja kohta täällä ei ole mitään intressejä kenellekään. Sensijaan tapahtuu, että kun kaikki rosvot on tänne haalittu EU sulkee rajat ja täällä ollaan. Suomesta tehdään eurabian keskusvankila ja samalla kemikaalivirasto muuttuu kemikaalivarastoksi.\n6. joulukuuta 2008 21:06:56\nViesti : Löytääkö joku kanssanuivisti videomateriaalia A-talkista tai A-Studiosta(?), missä käsitellään Jussia?\n6. joulukuuta 2008 21:07:51\n6. joulukuuta 2008 21:09:43\nViesti : Kirjauduin nuiviin tuhinoihin :)\n6. joulukuuta 2008 21:24:57\nViesti : Meillä on jo Nato-maan ydinpelote ja kohta täällä ei ole mitään intressejä kenellekään.\nNaaivia ajattelua. Eihän Suomeen 1930-luvullakaan pitänyt kenenkään hyökätä. Ja suhtautuminen armeijaan oli sen mukaista, malli Cajanderissa lähtivät miehet rintamalle. Georgiallekaan ei ollut yhtikäs mitään hyötyä Nato-optiosta, vain oikea jäsenyys ratkaisee. Suomen oman armeijan suunta on alaspäin ja asevelvollisuudesta joudutaan varmaan vielä luopumaan. Vanha roomalainen ohje on vieläkin hiton osuva:\n6. joulukuuta 2008 21:26:14


Pääsiäinen ja strateginen suunnittelu | Verkkari\n← Tiesitkö tämän IFLA:sta? Top 10\nPost-it -lapun synnyttämiä ajatuksenhippuja →\nPääsiäinen ja strateginen suunnittelu\nTipujen, pajunkissojen, saksien napsunnan ja kreppipaperimoskan keskellä havaitsin lapsistossa itävän strategisen suunnittelun versojen…\nKolmen vanhana virpoja oli vielä virpomistapahtumasta niin innoissaan, että virpomisreissulle lähdettäessä jo pari vinoa pisamaa naamaan takasi pään tärisevän kuin aggregaatti. Mutta vanhuus tuo viisautta; joku kyynikko varmaan sanoisi “välineellisyyttä tai laskelmointia”, mutta minusta pois se.\nKeväällä vuonna 2011 huomasin ainakin seuraavanlaista pitkälle kehittynyttä prosessinhallinta-ajattelua:\nPääsiäisen kulttuurihistoriasta kertoneen opettavaisen luennon jälkeen virpojat totesivat vain “kyllä on sekavaa!” ja jatkoivat pragmaattisempaa pohdintaa.\nLuontopääoman käyttöönottoon vaadittava ihmistyövoiman tuotantopanos oli onnistuneesti ulkoistettu vanhemmille. Ulkoistamiseen ei kulunut tuotantopääomaa, vaan se suoritettiin jakamalla symbolista tunnustusta vanhempien edellisvuosien sankarillisesta toiminnasta radanvarsien ojissa.\nVitsastuotannossa otettiin huolella huomioon vitsojen saajien erilaiset esteettiset käsitykset, kuten minimalismi ja luonnonkauneus, postmoderni taide ja traditionalismi.\nVirpomispäivän tavoitteet oli määritelty selkeästi. Tästä johtuen palkkionkeräntään käytettävien korien määrään ja suuruuteen panostettiin. Visiona oli saada kasaan “Kallion suurin munavuori”.\nMarkkinointisegmentoinnissa oli edetty edellisvuosista: kalliolaisen rappukäytävän ovenavausfrekvenssin riittämättömyys ajoi virpojakunnan suosimaan lapsiperhevoittoisempaa kaupunginosaa ja taloyhtiöitä. Lisäksi koko ovenavausfrekvenssiongelman ohittamista harkittiin keksimällä kokonaan uusia ansainta-tiloja, kuten julkiset kulkuneuvot tai puhelinvirvonta (nk. “vitsa sulle postissa, palkka mun tilille”). Onkohan ensi vuonna muksustolla jo mielessä virvontapalvelumuotoilu!\nMutta kun kahden viikon hektisestä suunnittelu-, juoninta- ja prosessointijaksosta oli päästy ja virpomispäivä tuli, oli mahtava nähdä kuinka elämänilo ei ollut hukkunut prosesseihin. Päivä oli aurinkoinen, köyhät virvottiin ilmaiseksi, spåra-kuskeja muistettiin hienoimmilla karahkoilla ja noidat säteilivät onnea ja iloa.\nToivottavasti juuri tätä elämäniloa ei koskaan unohdeta työpaikallakaan! Kaikille oikein hyvää pääsiäistä Verkkarin puolesta!\nThis entry was posted in Verkkari 4/2011 and tagged elämänilo, pääsiäinen, strateginen suunnittelu, virpominen. Bookmark the permalink.


Andrei Ivanoff Larionoff - Digiarkiston keskustelufoorumi\nAndrei Ivanoff Larionoff\nLiittynyt: 27.01.2013 14:47\nViesti Kirjoittaja mattij » 12.12.2020 15:45\nSyntynyt 16.10.1862 Uhtua Nurmilahti. Kuollut 30.11.1930 Valkeakoski.Vihitty avioon 17.2.1889 Tammelassa Josefiina Lammisen kanssa. Ottanut ennen vuotta 1909 sukunimeksi Lainio. Pitäisi löytää Nikolaille vanhemmat/esipolvia.Mistähän helpoimmin löytyy Venäjää taitamattomalle.\nViesti Kirjoittaja Arcobaleno » 13.12.2020 20:23\nViimeksi muokannut Arcobaleno, 15.12.2020 22:05. Yhteensä muokattu 2 kertaa.\nViesti Kirjoittaja tutkija30 » 13.12.2020 23:17\nFacebookissa on ryhmä Vienan Karjalassa ovat juureni. Siellä oli yksi joka on kuulemma sukua Andrein veli Timo Ivanov Larisen kanssa. Ja hän sanoo myös että kaikki Nurmilahden Lariset ovat heimolaisia keskenään. Täten Andrein isä oli Ivan Fomin Larionov (Larini (suom. Larinen)). Samalla karjalankielinen alkuperäinen suvun nimi oli Luukkoni (suom. Luukkonen).\nEdit: Ainoa tieto jonka löydän Andreista on Tammelan kuulutetuista: https://www.sukuhistoria.fi/sshy/sivut/ ... 88&pnum=77\nViesti Kirjoittaja tuulacu » 14.12.2020 09:24\nNimenmuutos löytyi sanomalehdestä vuodelta 1907:\nhttps://digi.kansalliskirjasto.fi/sanom ... nio&page=4\nja silloin asuneet Valkeakoskella.\nHämeen läänin henkikirjoista löytynee vuosi, milloin tulleet Valkeakoskelle, sitä ennen Tammelassako? Yleensä luterilaiset vaimot ovat edelleen seurakuntansa (tai uuden seurakunnan) kirjoissa, mies ortodoksikirjoissa, jos uskonnot pysyivät samoina.\nUhtuan kirjoja on familysearch.org -sivuilla https://www.familysearch.org/search/fil ... cat=784893 , mutta venäjää pitäisi osata. Karjalan sivistysseuran Sampo-tietokannan https://www.karjalansivistysseura.fi/ta ... ietokanta/ olet varmaan jo katsonut?


Ilmailutapahtuma täyttää Malmin lentoaseman koneilla ja yleisöllä viikonloppuna – Suomen Ilmailuliitto\nSuomen Ilmailuliitto / Ilmailuliitto / Ajankohtaista / Tiedotteet / Ilmailutapahtuma täyttää Malmin lentoaseman koneilla ja yleisöllä viikonloppuna\nIlmailutapahtuma täyttää Malmin lentoaseman koneilla ja yleisöllä viikonloppuna\nMalmi 80 vuotta. Kuva: Timo Porthan\nHelsinki-Malmin lentoasemalla on lauantaina 25.5. klo 10–18 avoin ilmailutapahtuma kaikille ilmailusta ja Malmin lentoaseman tulevaisuudesta kiinnostuneille. Suomen Ilmailuliitto järjestää 100-vuotisjuhlansa kunniaksi ilmailulajien esittelyä, kun Malmin lentoasemalla vietetään perinteistä Fly In -tapahtumaa.\nFly In on lentokoneiden kokoontumistapahtuma, ja odotettavissa on kymmeniä koneita Suomen lisäksi ainakin Ruotsista, Virosta ja Latviasta.\nEri ilmailulajeja esitellään ilmassa, kentällä ja nykyisin muulta lentokäytöltä suljetussa hangaarissa. Yleisöllä onkin nyt harvinainen mahdollisuus nähdä tämä valmistuessaan Euroopan kolmanneksi suurin rakennus sisäpuolelta. Tapahtuma-alueelta on hyvä näkymä myös lentotoimintaan, jota kommentoi Suomen johtava ilmailuhistorian asiantuntija, aluelennonjohtaja Jouni Laukkanen.\nTilaisuuden avaa ympäristöministeri Kimmo Tiilikainen kello 12. Tämän jälkeen järjestäjien edustajista Malmin lentoaseman ystävät ry:n puheenjohtaja Timo Hyvönen kertoo lentoaseman tilanteesta ja Suomen Ilmailuliiton toiminnanjohtaja Timo Latikka kertoo Ilmailuliiton toiminnasta Suomen yleisilmailussa. Esitysten jälkeen on tilaisuus haastatteluihin ja kysymyksiin.\nToiminnanjohtaja Timo Latikka kertoo Ilmailuliiton tavoitteista: “Ilmailuliiton tehtävä on edistää harraste- ja yleisilmailua Suomessa. Haluammekin tuoda eri ilmailulajit yleisön nähtäville tänne Malmille. Ammattilentäjän tie alkaa useimmiten harrastuksesta, ja ilmailukerhoissa kustannustasokin pysyy hyvin kohtuullisena.”\nMalmin lentoaseman ystävät ry:n puheenjohtaja Timo Hyvönen korostaa Malmin roolia Suomen yleisilmailussa: “Malmin yleisilmailun mittakaava on Suomessa ylivoimainen. Yhdistyksemme päätavoite on säilyttää historiallisesti arvokas Malmin lentoasema ilmailukäytössä, mikä takaa myös yleisilmailun mahdollisuudet pääkaupunkiseudulla. Malmi on siihen loogisin, edullisin ja toimivin ratkaisu.”\nIlmailujuhla on avoin ja maksuton kaikille osallistujille. Lentoaseman ravintola on avoinna, ja pyöreän terminaalin aulassa on historiallisten valokuvien näyttely kentän alkuvuosikymmeniltä. Kenttäalueella on myös muita oheistoimintoja yleisölle.\nMedian ilmoittautumiset ja mahdolliset haastattelupyynnöt toivotaan perjantaina 24.5.2019 klo 16 mennessä sähköpostitse tai puhelimitse. Mediayhteydet: hanna.laine@ilmailuliitto.fi, 044-703 4155.\nMalmin lentoaseman ystävät ry: puheenjohtaja Timo Hyvönen, puheenjohtaja@malmiairport.fi, 050-3748371, www.malmiairport.fi\nSuomen Ilmailuliitto ry: toiminnanjohtaja Timo Latikka, timo.latikka@ilmailuliitto.fi, 040-579 1817, www.ilmailuliitto.fi\nHelsinki-Malmin lentoasema on sulkemisuhan alla, mutta toiminta jatkuu vilkkaana. Vuonna 2018 Malmilta lennettiin 38397 operaatiota. Malmi on ylivoimaisesti Suomen toiseksi vilkkain lentokenttä lentokoulutuksen ja yleisilmailun ansiosta. Lentotoiminnan jatkosta tulevina vuosina pyritään aktiivisesti saamaan keskusteluyhteys Helsingin kaupungin asianosaisiin, sillä kentän asemakaava ei salli muuta käyttöä.\nilmailuliitto 100 vuottaMalmiMalmin lentoasemaSIL100


Pohjanmaalla ollaan Kanta-aktiivisia\nAbilita Oy 13.03.2019, 13:01\nAbilita on ollut aktiivisesti mukana rakentamassa Kanta-palveluihin kuuluvien sosiaalihuollon asiakasasiakirjojen arkistointiratkaisua. Kaksi yhdeksästä Kanta-palveluita käyttävästä organisaatiosta on Abilitan asiakkaita. Vaasan ja Pietarsaaren jälkeen muut Pohjanmaan ja Etelä-Pohjanmaan alueen kaupungit ja kunnat ovat ilmaisseet halunsa päästä Abilitan tarjoaman palvelun käyttäjiksi. ...\nHanketiedotteet Kaupungit ja kunnat Kotimaa Ohjelmistoteollisuus\nAbilita Oy 13.03.2019, 12:01\nTulorekisteri on asettanut palkkajärjestelmille ja palkanlaskijoille aivan uusia haasteita. Eniten niitä on ehkä tuonut korjausten tekeminen jo maksettuihin palkkoihin. Koska tulorekisteriin ei voida viedä miinus-merkkisiä eriä, vanhat korjauskäytännöt on romutettava. Palkanlaskija ei voi aina korjata virheellisiä tietoja vanhaan tapaan seuraavan palkanmaksun yhteydessä, vaan korjaukset on...\nKaupungit ja kunnat Kotimaa Ohjelmistoteollisuus Työelämä\nAbilita Oy 02.11.2018, 11:33\nKaikissa Suomen peruskouluissa aloitetaan toisen tai vieraan kielen opetus viimeistään ensimmäisen kouluvuoden kevätlukukaudella 1.1.2020 lähtien. Tähän tarpeeseen vastaa järjestelmätoimittaja Abilita Oy:n ja kielipalveluyritys Promentor Solutions Oy:n yhteistyö, jossa toimitetaan Moomin Language School -palvelua varhaisen ja varhennetun englannin opetukseen päiväkodeissa ja kouluissa sekä suomen...\nAbilita Oy 27.03.2018, 11:02\nVaasan kaupunki on ensimmäinen kunta Suomessa, joka liittyy sosiaalihuollon uuteen kansalliseen Kanta-arkistoon. Huhtikuun alusta alkaen vaasalaiset sosiaalihuollon yksiköt voivat tallentaa asiakastiedon arkistoon sekä vanhat että uudet kirjattavat asiakastapahtumat. Sosiaalihuollon Kanta-arkistoliittymän rakentamisessa onnistui ensimmäisenä suomalaisena järjestelmätoimittajana pietarsaarelainen...\nKaupungit ja kunnat Kotimaa Ohjelmistoteollisuus Tietotekniikka\nOy Abilita Ab 10.11.2016, 14:44\nKuntien Tiera ja Abilita ovat tehneet puitesopimuksen, jonka myötä Kuntien Tieran omistajat voivat hankkia päivähoitoon Abilitan varhaiskasvatusratkaisun. Abilitan varhaiskasvatuksen toiminnanohjausjärjestelmän avulla pystytään digitaalisoimaan iso osa päivähoidon manuaalisista työvaiheista. Ratkaisumme on herättänyt paljon kiinnostusta kunnissa, moni kunta valmistautuu tuntiperusteiseen...\nOy Abilita Ab 09.05.2016, 12:42\nAbilita ja MukavaIT aloittivat strategisen yhteistyön toukokuun alussa. Kun MukavaITn Päikky-mobiiliratkaisu yhdistetään Abilitan päivähoidon järjestelmään, saadaan kattava varhaiskasvatuksen toiminnanohjausjärjestelmä. MukavaITn ja Abilitan myynti- ja kehitysyhteistyötä koskeva, monivuotinen sopimus astui voimaan toukokuussa 2016. Siitä lähtien päivähoidon Päikky-palveluratkaisua Suomessa...\nKaupungit ja kunnat Kotimaa Ohjelmistoteollisuus Perhe Tietotekniikka\nOy Abilita Ab 10.12.2014, 14:37\nSuomalainen kuntapäättäjä tuntuu tekevän IT-hankintansa samalla logiikalla kuin suomalainen autonostaja. Das Auton ERP-versio näyttää olevan halutuin, vai liekö kysymyksessä vain tiedon puute. Tieran markkinoima SAP ei suinkaan ole ainoa mahdollisuus julkisen hallinnon toiminnanohjaukseen. SAP ei tunnu herättävän minkäänlaisia kunnallisia intohimoja muissa Pohjoismaissa eikä laajemminkaan...\nKaupungit ja kunnat Ohjelmistoteollisuus Talous Tietotekniikka\nOy Abilita Ab 03.12.2014, 13:55\nHelsingin Sanomat kirjoitti 19. lokakuuta kunnille tietojärjestelmiä toimittavan Tieran raskaasta taipaleesta. Artikkelissa tuotiin ansiokkaasti esille yhtiön kehityskaaren kipupisteitä. Yhtenä tekijänä mainittiin yrityksen hallinto, joka oli raskas ja ajastaan jäljessä. Onkin mielenkiintoista, kuinka niin tehottomasti toimiva yritys pystyisi ohjaaman kuntaomistajiaan tehokkaisiin valintoihin....


Tietoa meistä | Kipkop Store\nNaisten kenkäkauppa verkossa\nHaluatko näyttää todella upealta ja erottua joukosta? Olet tullut oikeaan verkkokauppaan!\nKipkop Store on naisten oma verkkokauppa. Olemme erikoistuneet upeisiin, näyttäviin ja seksikkäisiin naisten kenkiin ja oheistuotteisiin, kuten sukkiin, huiveihin ja laukkuihin. Meiltä voit ostaa kengät, joita et muiden jaloista löydä!\nVerkkokaupassamme on vaihtuva valikoima markkinoiden upeimpia saappaita, nilkkureita, korkokenkiä ja elämääsi helpottavia kenkätarvikkeita. Tilaa unelmaparisi heti, sillä kenkämallin loppuessa emme todennäköisesti saa kenkämallia enää lisää.\nKaikki saappaat ja korkokengät sekä kenkätarvikkeet ovat tarkasti valikoituja sekä testattuja. Toimimme itse kenkiemme maahantuojana. Myymme osan tuotteistamme myös jälleenmyyjille. Kenkiemme yhdistävänä tekijänä ovat upea ulkoasu, erinomainen hinta/laatusuhde sekä sopivuus käyttötarkoitukseensa.\nKipkop Storen historia - Sanna kertoo:\nyhden naisen toteutunut unelma\nOlen aina rakastanut kenkiä - kyllä, minäkin. Kuten myös monet muut. Mahdollisesti sinäkin? Olen aina pitänyt myös shoppailusta ja verkkokauppojen surffailusta. Kaupunkeja ja kenkäkauppoja kiertäessäni mieleeni on jäänyt ajatus, että kaikki kaupat ovat yleensä täynnä aivan samanlaisia kenkiä - kaupungista riippumatta.\nHalusin jotain muuta - mahdollistan sen nyt myös sinulle\nHalusin itselleni jotain muuta, joten tieni vei verkkoon ja yleensä myös ulkomaille. Useita kymmeniä tilauksia klikkailleena havaitsin toisen yhdistävän tekijän - ostaminen ei ole aina helppoa, tuotteet eivät ole luvatun kaltaisia eikä varsinkaan palauttamista ole tehty liian helpoksi.\nHalusin myös muuttaa tapaa ostaa kauniita, näyttäviä ja jopa seksikkäitä kenkiä joiden kantaja todellakin erottuu massasta. Kipkop Store syntyi talvella 2011 kun palaset lapsiperheessä loksahtivat kohdalleen ja perheenäidistä tuli verkkokauppias.\nAlku on aina alku\nMiten alkaa yrittäminen? Se ei ole kaunista katseltavaa. Alussa meillä oli Pleaser USA. Pleaser luotti meihin ja avasi asiakkuuden kanssamme. Ostimme kolme laatikollista saappaita ja avasimme ensimmäisen verkkokauppamme. Heh, tavaraa ei ollut paljon mutta piru vie, kauppa lähti silti käyntiin ja ensimmäinen tilaus kolahti verkkokauppaan. Näin jälkeenpäin ajateltuna, uskomatonta.\nOnneksi tuli myös jatkumo\nEnsimmäisen tilauksen jälkeen tuli sadas tilaus, viidessadas tilaus ja tuhannes tilaus. Nyt varastostamme löytyy vajaa tuhat paria kenkiä. Välillä hyllyt notkuu ja välillä tuntuu että varastosta ei löydy kenellekään mitään sopivaa. Rahaa ei ole paljoa, mutta nyt tiedän mitä yrittäminen on.\nEi tuhansien tavallisten kenkien ikiskrollailua ruudulla\nMeidän kenkämme ovat kaikki minun itse valitsemiani malleja. Olen käynyt läpi satoja, nyttemmin tuhansia eri kenkämalleja ja valinnut Kipkop Storeen juuri ne kenkämallit joita itsekin käyttäisin ja joita käyttäessäni voin olla myös ylpeä. Yleensä ulos lähtiessäni jalkaani valikoituu tarpeen mukaiset kengät Kipkop Storen valikoimasta. Osa malleista ei koskaan päätynyt myyntiin. Osa malleista on uniikkeja kenkäeriä, niitä et löydä enää mistään muualta.\nEi enää viikkojen tuskaisaa odottamista\nHuonon laadun lisäksi inhoan yli kaiken odottamista. Miksi sen paketin tulon pitäisi kestää aina sen viikon verran? Ei tarvitse enää. Kaikki kenkämme ovat omassa varastossamme Suomessa. Toimitusaikamme on 1-3 arkivuorokautta ja tarvittaessa kengät ja tarvikkeet liikkuvat vieläkin nopeammin. Saat meiltä kengät halutessasi vaikka jo huomisen juhliin tai bileisiin.\nHaluatko saada käsin tarkastetut kengät?\nEmme lähetä yhtään kenkäparia ilman että olemme sen itse omin silmin ja käsin tarkastaneet. Vielä aiemmin tarkastin itse 100% lähtevistä paketeistamme, ettet varmasti joudu pettymään laatuumme. Valitettavasti tilausmäärän kasvaessa olen joutunut antamaan vastuuta myös muille, mutta osallistun laadunvarmistukseen aina kun se on mahdollista. Laatu = kunnia. Toki meilläkin joskus tapahtuu inhimillisiä virheitä, mutta teemme aina parhaamme että saamme sinut tyytyväiseksi. Ainoa tyytyväisen asiakkaan mittari meillä on jatkuva asiakkuus. Haluamme palvella juuri sinua.\nOlethan osa unelmaani?\nMinun unelmaani, Kipkop Storea ei ole olemassa ilman sinua. Toivottavasti kenkämme on myös osa sinun unelmaasi ja saan palvella sinua yhdessä henkilökuntani kanssa mahdollisimman pian.\nKyllä. Yllä oleva teksti tuli kirjoitettua 2012 kun verkkokauppamme ulkoasu ja kauppajärjestelmä uusittiin. Huvittavaa lukea sitä nyt näin jälkeenpäin. Teksti kaipaisi kovasti pientä päivistystä, mutta en raski mennä sitä muuttamaan. Yllä oleva kertomus on oleellinen osa verkkokauppamme historiaa, joten jätetään se elämään ja kirjoitetaan pieni päivitys tähän perään.\nVerkkokauppamme täyttää muutaman kuukauden kuluttua jo neljä vuotta. Viiteen vuoteen mahtuu paljon tapahtumia ja useita tuhansia kenkäpareja. Laskin, että olemme myyneet yli 10.000 paria naisten kenkiä. Tästä verkkokaupasta. Eikö tunnu hassulta? Se on muuten aika iso määrä. Tämä vuosi on myös tuonut tullessaan laajennuksia valikoimaamme. Otimme mukaan ensin laukut, sitten huivit ja nyt viimeisimpänä uutena tuoteryhmänä sukat. Löydät meiltä nyt lähes kaiken upean ulkoasusi korostamiseen. Mikä parasta, nyt saat helposti saappaidesi mukana upeat stay-up sukat tai sukkahousut. Ei säntäilyä eri kaupoissa vaan voit noutaa yhden paketin omasta noutopisteestäsi.\nToimitusnopeutemme on myös edelleen kasvanut, nyt voimme toimittaa kaikki kello 13 mennessä tehdyt tilaukset jo samana päivänä kuljetettavaksi - yli 90% toimituksistamme onkin noudettavissa jo seuraavana arkipäivänä. Tuotevalikoimamme laajenee kenties entisestään tulevaisuudessa. Pidämme kuitenkin aina huolen yhdestä asiasta, laadusta. Ja toisestakin, edullisesta hinnasta!\nNäin syntyi ja kasvoi Kipkop Store. Tervetuloa verkkokauppaani upeille kenkäostoksille,


Muusikoiden.net - Keskustelu - Technics SU-CH7 virtalähteen vaihto\nAihe: Technics SU-CH7 virtalähteen vaihto\nElikkäs, mulla olis otsikon kaltainen minihifi systeemi, ja siinä alkaa ilmiselvästi olemaan virranpuutetta kun on joutunut tipauttaa noita liitettäviä laitteita pois että ei sammu.\nToimi aikaisemmin siis kasettisoitin+cd-soitin+radioantenni (kyllä: vaikutti radiovirittimen virrankulutukseen koska radioviritintä ei saa pois päältä)+tietokone phonon kautta kytkettynä hyvin mutta sittemmin on joutunut noita yksitellen irroittamaan tuosta.\nNyt ei suostu pysymään päällä vaikka kaikki olisikin irroitettu, joten päästään itse kysymykseen:\nKannattaako tähän alkaa itse vaihtamaan tota virtalähdettä jos kolvi pysyy välttävästi kädessä vai onko matkassa semmosia muuttujia mitä ei-ammattilainen ei osaa?\n19.06.2012 11:55:13 (muokattu 19.06.2012 11:55:36)\n-HP-: Elikkäs, mulla olis otsikon kaltainen minihifi systeemi, ja siinä alkaa ilmiselvästi olemaan virranpuutetta kun on joutunut tipauttaa noita liitettäviä laitteita pois että ei sammu.\nTämäkin selvis sitten pähkäilyn myötä, luultavasti kondensaattorit virtapuolelta menossa, vanha laite kyseessä. Ei tarvii virtalähdettä vaihtaa.


Hallituksen kuulumisia – Tertta Ry\n[Sähköpostitse tullut uutiskirje]\nKiitos siitä, että olet osa sosiaali- ja terveysalan opiskelijayhteisöämme. Toimin puheenjohtajana opiskelijayhdistys Tertassa, joka taas edustaa teistä jokaista. Tämän viestin tarkoitus on kertoa teille toiminnastamme, jäsenyydestämme ja ennen kaikkea siitä, miten toimintaa on kehitetty viimeisten kuukausien aikana.\nTertta 2.0 -tiimimalli 2022\nTertan hallitus on järjestäytynyt vuoden 2022 alusta alkaen edunvalvonta-, haalari-, hallinto-, tapahtuma-, tuutori- ja viestintätiimeihin. Tiimeissä on 2-4 jäsentä ja jokaista tiimiä johtaa oman toimialan vastaava. Meillä on upea yli kymmenhenkinen aktiivinen hallitus, jonka jäsenet tekevät tätä toimintaa opintojensa ohella täydellä sydämellä, omalla vapaa-ajallaan ja lähestulkoon 24/7. Joskus vastaaminen saattaa kuitenkin kestää tai kaikkia toiveita ei voida toteuttaa, sen varmasti ymmärrätte. Hallitukseen pääsee tarkemmin tutustumaan verkkosivuiltamme:\nTertan tehtävä on ajaa opiskelijoiden etua. Edunvalvontatiimimme on tiivis osa Savonian terveysalan hyvinvointiryhmää ja toteuttaa esimerkiksi kahdesti vuodessa uusien opiskelijoiden kyselyn. Lisäksi edunvalvonta on muun muassa järjestänyt alamme YTHS-kyselyn, vienyt koulutuspäälliköille palautteita opetuksen laadusta – ja paljon muuta. Yhdistyksellä on nykyään myös omat häirintäyhdyshenkilöt, jotka tavoittaa kaikissa tilanteissa hairinta@terttary.com. Edunvalvonta tekee tiivistä yhteistyötä muun muassa ammattiliittojen Talentia ja Tehy sekä muiden opiskelijatoimijoiden kanssa.\nHaalaritiimi on vuoden alusta asti pakertanut muun muassa uusien haalarisponsorien hankinnassa ja sanottakoon, että kevään 2022 fukseilla on varmaan tuplasti enemmän sponsoreita haalareissaan kuin allekirjoittaneella. Lisäksi toimitusvaikeuksien vuoksi haalaritiimi on kilpailuttanut haalareiden toimittajia. Jatkossa haalarit tullaan tilaamaan suoraan Kide.appista – tämäkin aivan uutena kehityskohteena tälle vuodelle! Psst. Olethan myös huomannut, että Tertan haalarimerkkejä saa nykyään hankittua Kide.appista https://kide.app/community/d6aa324c-b657-4d6b-9c1f-c3873fbcd52a)\nLisäksi meille on tulossa jo tuttujen merkkien lisäksi muutama uusi haalarimerkki, joista lisätietoa löydät sosiaalisesta mediastamme…\nHallintotiimin alkuvuoden suurimpiin saavutuksiin on kuulunut Tertan jäsenrekisterin siirtäminen Kide.appiin (https://kide.app/community/d6aa324c-b657-4d6b-9c1f-c3873fbcd52a). Lisäksi hallinnon alalla on päivitetty tietosuojaseloste, laadittu huomionosoitusohje Tertalle ja niin edelleen. Kevään rutistuksena on myös viime vuoden vuosikertomus ja kirjanpito kevätkokousta varten. Olethan siis jäsenemme? Jatkossa Terttaa koskevissa asioissa ei aina olla yhteydessä kaikkiin terveysalan opiskelijoihin, vaan osa asioista suunnataan suoraan jäsenistölle. Terttaa voi lähestyä aina esimerkiksi sosiaalisen median kanavissa tai sähköpostitse info@terttary.com / puheenjohtaja@terttary.com. Tavoitat meidät myös joka toinen viikko toimistopäivystyksestä kampuksella!\nKeneltäkään ei varmaan ole jäänyt välistä, että Tertan kauan odotetut vuosijuhlat järjestettiin Puikkarissa pari viikkoa sitten. Kiitos vielä kaikille osallistuneille! Vuosijuhlien lisäksi ei olla silti levätty laakereilla, vaan on järjestetty myös Hoitsut vs. Inssit -sitsit ja bileet sekä haalarikaste syksyn 2021 fukseille. Kevään aikana on tulossa vielä esimerkiksi kevään 2022 fuksien haalarikaste (14.4.), Wabun aarretta etsimässä -sitsit ja bileet (21.4., osta lippusi nyt!) yhdessä KuoTran kanssa, excursio muotoilun opiskelijoiden Mutkan kanssa toukokuussa ja paljon muuta.\nSyksyllä olemme mukana järjestämässä esimerkiksi Fuksiaisia, Tertan Starttia, Esileikkisitsejä & Seksibileitä, aktiivien ja tuutoreiden kiitosiltaa, sote-alan valtakunnallisia approja Jyväskylässä ja montaa muuta unohtumatonta tapahtumaa. Jos kaikki tuntuu nyt alkoholin juonnilta niin ei hätää – aloitimme myös uuden konseptin nimeltä Tertta Testaa. Ensimmäinen TeTe-kerta on jo 20.4. aiheena aikido ja siihenkin voit ostaa pääsyn Kide.appista (https://kide.app/community/d6aa324c-b657-4d6b-9c1f-c3873fbcd52a). Ahkerimmille testaajille on luvassa haalarimerkkejä! Vihjattakoon, että toukokuun TeTe:n aiheena on laji, jota allekirjoittanut ei oikein voi sietää… 😉\nTertan ydintoimintaa on yhä edelleen tuutorointi – ja iloksemme meillä onkin noin 70 vastavalittua tuutoria! Huikea määrä, mistä tuutoritiimi on todella kiitollinen ja ylpeä. Tuutorit ovat jokseenkin Tertan selkäranka, sillä ilman tuutoreita uusien opiskelijoiden vastaanotto jäisi puolitiehen. Tuutorien lisäksi meillä on huikea Tertan vapaaehtoisten joukko, jotka ovat mukana esimerkiksi tapahtumissa ja koulutusesittelyissä. Jos tahdot mukaan tällaiseksi vapaaehtoiseksi, ole yhteydessä! Tuutoritiimi pyrkii järjestämään vuoden aikana tuutoreille tuutorikokouksia ja tietysti aiemmin mainitun kiitosillan, jossa sauna on lämmin ja juomat kylmiä.\nTertta viestii virallisissa asioissa edelleen sähköpostitse, mutta suurin osa sisällöstämme on Instagramissa. Lisäksi löydät meidät edelleen Facebookista ja Kide.appista. Uudistimme verkkosivumme aivan hetki sitten, eli ellet ole niitä vielä tsekannut, nyt on sen aika. Viestinnän suhteen on laadittu muun muassa viestinnän vuosikello ja Tertan graafinen ohje.\nKiitos edelleen jokaiselle teille, että olette osana tätä suurta yhteisöä – toivon mukaan nähdään mahdollisimman monen kanssa etsimässä Wabun aarretta Albatrossissa!\nHallituksen puheenjohtaja | Chair of the Board


Oma seurakunta tukee Vantaan ruotsinkielistä yhteisöä, mutta silti moni kaksikielinen perhe muuttuu ajan mittaan suomenkieliseksi - Kirkko ja kaupunki\nnull Oma seurakunta tukee Vantaan ruotsinkielistä yhteisöä, mutta silti moni kaksikielinen perhe muuttuu ajan mittaan suomenkieliseksi\nLastenohjaaja Hanna Höglund, kaksi ja puoli vuotta vanha Axel ja kolmevuotias Roy heittäytyivät keittiöleikkiin Vantaan ruotsinkielisen seurakunnan päiväkerhossa.\nKaksikieliselle perheelle seurakunnan päiväkerhon ruotsinkielisyys merkitsee paljon. Historiallisista juurista huolimatta ruotsinkielisen yhteisön jatkuvuus Vantaalla ei ole kirkossa kuulutettu.\nSateisena aamuna pieni lähiöostari näyttää tavallistakin koruttomammalta. Paikallinen antikvariaatti on siirtänyt kirjamyyntinsä nettiin, mutta pizzeria ja Vantaan ruotsinkielisen seurakunnan kerhotila pitävät pintansa.\nVantaalainen Camilla Sipilä on ajanut aamuruuhkassa 25 minuuttia tuodakseen kaksivuotiaan poikansa Axelin Myyrmäkeen seurakunnan päiväkerhoon.\n– Tämä on ainoa ruotsinkielinen päiväkerho Vantaalla, ja ja kaksikieliselle perheelle sillä on todella iso merkitys. Sekä lapselle että äidille on tärkeää päästä välillä pois kotoa, Sipilä sanoo.\nAxel aloittaa keittiöleikin yhdessä kolmevuotiaan Royn ja lastenohjaaja Hanna Höglundin kanssa. Pojat huvittelevat tuomalla Hannan lautaselle väkeviltä maistuvia sitruunaa ja chiliä.\n– Ska Axel också dricka kaffe, Höglund kysyy.\n”Tämä on ainoa ruotsinkielinen päiväkerho Vantaalla”, Axelin äiti Camilla Sipilä sanoo.\nKielivähemmistöön kuuluminen liimaa ihmiset yhteen\nTavallisesti Höglund leikkii, lukee ja askartelee neljän lapsen kanssa, mutta alkava flunssakausi on verottanut kerholaisten määrän kahteen. Tilaa riittäisi Höglundin mukaan useammallekin lapselle. Tiistaisin kerhotila on pikkulasten vanhempien kahvila, ja kahtena iltapäivänä samassa tilassa kokoontuu koululaisten iltapäiväkerho.\nKielivähemmistöön kuuluminen liimaa Vantaan ruotsinkielisen seurakunnan jäsenet yhteen ja vahvistaa heidän sidettään kirkkoon. Vantaan ruotsinkielisestä väestöstä 75 prosenttia on evankelis-luterilaisen kirkon jäseniä. Suomenkielisestä väestöstä 67 prosenttia ja kaikista vantaalaisista 54 prosenttia kuuluu kirkkoon.\n– Instituutioilla, jotka vahvistavat ruotsinkielistä kulttuuria, on ihmisten tuki. Uskosta, sisäisestä elämästä ja hyvinvoinnista pitää voida puhua omalla äidinkielellä, Vantaan ruotsinkielisen seurakunnan kirkkoherra Martin Fagerudd sanoo.\nSeurakuntalaiset ovat oman tiensä kulkijoita, jotka eivät vilkuile sivuilleen. – Kirkkoherra Martin Fagerudd\nErityisesti vanhoissa ruotsinkielisissä suvuissa tunnetaan kirkkoherran mukaan ylpeyttä seurakunnan pitkästä historiasta. Fagerudd mainitsee, että kuningas Erik Eriksson nimitti jo 1300-luvulla Helsingin pitäjän lähetystyön tukialueeksi, josta käsin kirkko vahvistaisi asemiaan Hämeessä ja Pirkanmaalla.\n– Historia näkyy ällistyttävällä tavalla siinä, että vapaiden suuntien kirkkokunnilla ei ole Vantaalla ruotsinkielistä toimintaa. Seurakuntalaiset ovat oman tiensä kulkijoita, jotka eivät vilkuile sivuilleen vaan arvostavat sitä, mitä heillä on.\n”On varsin tavallista, että kaksikieliset perheet muuttuvat parissa sukupolvessa suomenkielisiksi”, sanoo kirkkoherra Martin Fagerudd.\nKaksikielinen perhe muuttuu usein suomenkieliseksi\nVahvoista juurista huolimatta ruotsin kielen aseman säilyminen ei ole kirkossa kuulutettu. Vantaallakin kaksikieliset perheet yleistyvät, ja pienen seurakunnan reilusta 4 200 jäsenestä noin 800 puhuu äidinkielenään suomea.\n– Kirkollisista toimituksista kaksi kolmasosaa on kaksikielisiä. On varsin tavallista, että kaksikieliset perheet muuttuvat parissa sukupolvessa suomenkielisiksi, Fagerudd sanoo.\nRuotsinkielisen kulttuurin vahvuudesta kertoo seurakuntalaisten verkostoituminen. Fageruddin mukaan Vantaalla toimii tällä hetkellä yli neljäkymmentä ruotsinkielistä ja kaksikielistä yhdistystä.\nVantaalla syntynyt Camilla Sipilä vahvistaa ajatuksen ruotsinkielisten hyvistä verkostoista.\n– Suurin osa ruotsinkielisistä perheistä tuntee toisensa. Perheet verkostoituvat viimeistään siinä vaiheessa, kun lapset aloittavat koulun.\nVantaan ruotsinkielisen seurakunnan päiväkerho 2,5–6-vuotiaille maanantaisin, torstaisin ja perjantaisin kello 9–12 Myyrmäen kerhotilassa, Uomatie 13. Lapsille tarjotaan pieni välipala. Lisätietoa ja ilmoittautumiset Hanna Höglund p. 050 341 4964, hanna-mari.hoglund@evl.fi.\nKaksi hakee Vantaan ruotsinkielisen seurakunnan kirkkoherraksi – toinen on ollut erikoissairaanhoitaja, toisen kotitausta on englantilaistanskalainen 15.3.2021\nJumalanpalveluksissa käytiin Vantaalla satatuhatta kertaa – kävijämäärä nousi 3000 hengellä 10.2.2020\nPääkaupunkiseudulta löytyy myös kasvavia seurakuntia – maahanmuuttoalueilla jäsenyysprosentit ovat alhaisia, ruotsinkielisissä seurakunnissa korkeita 31.1.2020


Kahvila Suninsalmi aukeaa jo ennen pääsiäistä – Torstai-lehti\nPirkko Mäkipelto odottaa jälleen vilkasta kesää Kahvila Suninsalmeen. Uusi pizzauuni on valmis palvelukseen, viime kesänä sen edeltäjää tarvittiin peräti 6500 kertaa.\nKahvila Suninsalmi aukeaa jo ennen pääsiäistä\n13.4.2019\t3,053 Katseluita\nKevät on koittanut ja Kahvila Suninsalmi aukeaa uuteen kesään! Kahvilan ovet aukeavat vielä ennen pääsiäistä, kiirastorstaina 18.4. kello 12.\nKahvilayrittäjänä kyläyhdistyksen omistamassa kiinteistössä toimiva Pirkko Mäkipelto kertoo, että ennen avajaisia on vielä paljon työtä tehtävänä, onhan kahvilan keittiössä tehty isoa remonttia. Myös kahvilan ulko-ovi on uusittu.\nKeittiön koko tiskipuoli on remontoitu ja uudistettu ja on saatu uutta varastotilaa. Nyt keittiö on pelkästään ruuanvalmistuksessa käytettävää tilaa ja kirsikkana kakussa, Pirkko on hankkinut keittiöön upouuden pizzauunin.\nNyt pizzat tullaan paistamaan kiertoilma -tunneliuunissa, joka on ihan erilainen kuin aikaisemmin käytössä ollut pizzauuni.\nUusi uuni on ruuhkahuipuissa nopeampi, koska työntekijän ei tarvitse olla jatkuvasti seuraamassa paistumista ja pizzan valmistumisen kokonaisuus käy näin joustavammaksi.\nKaikkein parasta asiakkaan kannalta lienee kuitenkin se, että tällä nykyaikaisella uudella uunilla luvataan valmistuvan entistäkin rapeammat pizzapohjat!\nKahvila Suninsalmen valikoimat ovat ensi kesänä pienin muutoksin samanlaiset kuin viime vuonna, eli pizza on ehdoton ykkösartikkeli.\nViime kesänä Suninsalmella paistettiin 6500 pizzaa, joten Pirkko odottaakin mielenkiinnolla, millainen kesä nyt on tulossa. Myös grillituotteita, kuten ranskalaisia ja hampurilaisia, meni viime kesänä ennätysmäärät.\nMyös juomapuolella kahvilassa jatketaan vanhaan malliin, olut on kesän ykkönen alkoholijuomissa, mutta tarjolla on myös siiderit, lonkerot, viinit ja väkeviäkin.\nTyöntekijöitä alkavaan kesään Pirkko on jo palkannut useampia, mutta etenkin keskikesän sesonkiin voivat halukkaat vielä käydä työpaikkaa kysymässä.\nSuninsalmen Kahvila on paikka, jossa huomataan heti paistaako ulkona vai sataako. Pirkko Mäkipelto kuitenkin uskoo, että viime kesän jälkeen paikka tunnetaan alueella nyt niin hyvin, että vaikka joskus sataisikin, Suninsalmelle tullaan silti.\nKahvila on avoinna alkuvaiheessa päivittäin kello 12-20 ja kesäkuun alusta aukiolo pitenee iltayhdeksään saakka. Sesongin alkaessa ovet ovat mahdollisesti avoinna pidempäänkin.\nKahvilan seinillä nähdään jälleen myös Jouni Mäkipellon luontokuvia ja alueella tullaan järjestämään kesän kuluessa monenlaista tapahtumaa, kuten Ränki-Rock ja Suninsalmi Soi.\nEdellinen Kela voi periä veronpalautuksen velkojen maksuun – palautukset maksetaan tänä vuonna aiemmin\nSeuraava JPK:n tähtäin vankasti tulevaisuudessa


Pistä punkki postiin – Viro loi punkkien nettikartan, ja punkin voi lähettää tutkijoille | The Baltic Guide Online\nTeksti Silja Hurskainen, kuva Rein Lauks\nVirossa kansalaiset voivat osallistua kansallisen punkkipankin kokoamiseen ilmoittamalla punkkilöydöistään.\nViron kansallinen terveysinstituutti (Tervise Arengu Instituut) on luonut internetiin reaaliajassa päivittyvän kartan, joka näyttää, millä Viron alueilla on havaittu erityisen paljon punkkeja. Kartta on sivulla puugiinfo.ee.\nPelkästään tutkijat eivät pysty kaikkea punkkitietoa keräämään, vaan kansalaiset pyydetään apuun yhteiseen tieteentekemiseen.\nTarkoitus on, että virolaiset kirjaisivat punkkilöytönsä nettisivulle ja näin auttaisivat tutkijoita ymmärtämään paremmin, millä alueilla punkkeja liikkuu.\nKun ihminen löytää omalta iholtaan, lemmikiltään tai muualta punkin, hän voi kirjata löydön puugiinfo.ee-sivustolle, jossa kysytään muun muassa, milloin, missä ja millaisessa maastossa punkki löytyi.\nJokainen nettikartalle merkitty punkki saa oman “henkilötunnuksen”.\nPunkki postissa tutkijoille\nJos haluaa auttaa tieteentekijöitä vieläkin enemmän, löytämänsä punkin voi lähettää kansallisen terveysinstituutin tutkijoille. Instituutin viruslaboratoriossa on punkkipankki, jossa säilytetään punkkeja erilaisten analyysien tekemiseksi.\nPane punkki postiin (viroksi ”pane puuk posti”) -kampanjassa punkki lähetetään terveysinstituutille tavallisena postina. Punkki tulee laittaa esimerkiksi muovipussiin ennen kirjekuoreen laittamista.\nPunkkilöytö pitää myös ennen lähettämistä merkitä internetin punkkikartalle, jotta punkki saa “henkilötunnuksensa”.\nTarkemmat (vironkieliset) ohjeet punkin postittamiseen on tässä linkissä.\nThe Baltic Guide on kirjoittanut punkkitilanteesta Virossa aiemmin muun muassa tässä Hüttüsen kolumnissa sekä tässä uutisessa.\nTallinnasta Saarenmaalle liikennöivä lentoyhtiö vaihtuu 27.10.2020


Joukkoliikenne - tarvitaanko sitä? • Sameli Sivonen\nJoukkoliikenne – tarvitaanko sitä?\nEssee julkaistu Vihreiden nuorten lehti Rönsyssä 3.2.2017.\nIhmiset ovat alkaneet muodostaa kaupunkeja tarpeesta tavata toisiaan. Toisilla on ollut liikaa viljaa, toisilla kangasta ja on haluttu käydä kauppaa ja vaihtaa tuotteita. Kulkuväylien risteyksissä on syntynyt kohtaamisia ja käteviä paikkoja pysähtyä. Toiset kaupungeista taas ovat sijoittuneet paikkoihin, josta on ollut helppo valvoa alueelle saapuvia ja puolustaa maa-alueita. Myöhemmin kaupunkeja alkoi syntyä tuotantolaitosten ympärille, kun tehtaita perustettiin lähelle raaka-aineita tai kosken varrelle energian saamiseksi ja tavarankuljetuksen helpottamiseksi.\nMutta miksi kaupungit ovat säilyneet? Ihmisten vaihtaessa tavaroitaan tai tehtaiden miettiessä tuotteidensa kuljetusta lyhyt välimatka on ollut avainasemassa, kun liikkuminen on pääosin hoidettu kävellen. Kaupunkien etu maaseudun haja-asutukseen onkin ollut juuri lyhyet välimatkat. Ihmisten on ollut helppo liikuttaa niin itsensä kirkkoon kuin tavaransa marketille, kohdata toisiaan ja levittää tietoa parhaista toimintatavoista.\nKaupungeissa liikuttiin vuosituhansia kävellen. Isompia asioita liikuteltiin hevosilla ja kärryillä. Kadut olivat täynnä elämää, kauppapaikkoja ja ihmisiä. Samaan aikaan kaupungit olivat myös likaisia. Kaupungit lämmitettiin puulla, tehtaat sijaitsivat lähellä. Ilmanlaatu oli heikko eikä saasteista juuri osattu piitata. 1700–1800-luvuilla kaupungistuminen kiihtyi valtavasti teollistumisen seurauksena ja kaupungeissa oli ahdasta. Oli nokista, valtavasti ihmisiä pienissä asunnoissa ja nuhjuista. Lääketiede ja hygienia eivät olleet kehittynyt pitkälle ja sairaudet levisivät helposti kaupunkiympäristössä. Kaupunkielämä oli kaukana hohdokkaasta.\nKaupunkien ongelmia lähdettiin ratkaisemaan miettimällä, miten elämisestä saisi puhtaampaa ja hygienisempää. Autot alkoivat yleistyä, ja kauemmaksi liikkuminen helpottui, mikä mahdollisti aivan uudenlaisen kaupunkirakenteen pohtimisen. Samassa ajassa autolla pääsikin huomattavasti pidemmälle, kuin kävellen, fillarilla tai hevoskärryillä. 1900-luvun alkupuolella modernistiset kaupunkisuunnittelijat päättivät eriyttää asumisen, teollisuusalueet ja liikenteen toisistaan. Ne, keillä oli mahdollisuus liikkua, alkoivat muuttaa kauemmaksi keskustoista puhtaammille ja rauhallisemmille alueille.\nSuomessa elinolosuhteet maaseudulla olivat monilla hyvin alkeellisia vielä 1900-luvun puolivälissä. Maa- ja metsätalouden rakennemuutokset teknologioiden kehittyessä aiheuttivat niin kutsutun “Suuren muuton”. Monet halusivat kaupunkiin, jossa oli monia mahdollisuuksia niin työllistymisen kuin kehittyneempien asuinolosuhteiden muodossa. Uusia asuinalueita alettiin rakentaa hajalleen kaupunkeja ympäröivän luonnon keskelle. Syntyivät lähiöt. Suuria kerrostaloja nousi valtaväylien varrelle metsiin kuin sieniä sateella. Liikenne nostettuna omille valtaväylilleen oli nopeaa. Autolla hurautettiin kätevästi moottoritietä pitkin asuinalueelta työpaikalle keskustaan ja yöksi takaisin lähiöön. Autot valtasivat myös kaupunkikeskustat, joihin jyrättiin tilaa moottoriliikenteelle.\nKaupunkien kasvaessa myös autoliikenne kasvoi valtavasti. Ruuhkia pyrittiin ratkaisemaan luomalla vain suurempia ja suurempia valtateitä. Kehitys kuitenkin johti vain entistä suurempaan määrään autoliikennettä. Tarvittiin lisää parkkipaikkoja ja leveämpiä autoväyliä. Autosta tuli hyvinvoinnin statussymboli. Tulevaisuudessa, elintason noustessa, jokaisella tulisi olemaan auto!\nOnneksi kuitenkin mm. Helsingissä tehtiin suuri päätös 70-luvulla, kun hylättiin Smith-Polvisen liikennesuunnitelma keskustan läpi kulkevasta 12-kaistaisesta moottoritiestä, joka olisi romuttanut korttelikaupalla arvokasta jugend-keskustaa. Sen sijaan päätettiin rakentaa metro palvelemaan itäisestä kaupungista keskustaan saapuvia asukkaita.\nKun kaupungit kasvavat, on liikuteltava entistä suurempaa määrää ihmisiä. Autoon ei mahdu viittä enempää, ja kun auton käyttäjä ei istu autossa, on auto silti pysäköitynä jossain kaupunkirakenteen sisällä viemässä tilaa. Tilaa taas kasvavassa kaupungissa ei koskaan ole liikaa.\nKaupunkia autoilta ihmisille\nKaupunkirakenteen kannalta autoliikenne aiheutti suurta hajaantumista. Kaupungit ovat pitkälti rakentuneet sen mukaan, kuinka pitkälle ihminen pystyy liikkumaan yhdessä tunnissa. Kävellen liikuttaessa kaupungit pysyivät hyvin tiiviinä. Autoliikenteen tullessa kaupunki levisi kuin pullataikina. Nykyään kaupunkien työssäkäyntialueet ulottuvat sadankin kilometrin päähän tehokkaan raideliikenteen tuodessa ihmisiä suoraan keskustaan.\nTällainen massojen liikuttelu ei kuitenkaan onnistu oikein muuten kuin joukkoliikenteen keinoin. Vaikka julkinen liikenne on monin paikoin vielä keskeneräinen järjestelmä, on sen vaihtoehto niin paljon huonompi, että meidän on järkevää keskittää voimavaramme julkisen liikenteen kehittämiseen.\nMitä jos meillä ei olisi julkista liikennettä? Tällöin liikkumisemme perustuisi pääasiassa yksittäisiin autoihin. Niillä emme pysty siirtämään suuria määriä ihmisiä, sillä autot on säilöttävä molemmissa päissä matkaa. Etenkin, kun yhdessä autossa on keskimäärin 1,3 ihmistä, olisi parkkiruutuja oltava lähes yksi per matkustaja sekä matkan alku- että loppupäässä autojen säilytykseen. Lähtiessä väljästä lähiöstä säilytystila ei välttämättä ole ongelma, mutta tiiviissä kaupunkirakenteessa jokainen auto vie valtavasti tilaa. Pysäköintipaikat voisivat olla paremmassa käytössä puistona tai asuntoina. Leveät kadut toimisivat viihtyisämmin ihmisten vapaa-ajanviettokäytössä ja elävänä kaupunkitilana.\nLiikenteen viemä tila otetaan usein annettuna. Emme näe, kuinka suuri osa meidän kaikkien yhteisestä kaupungista on luovutettu moottoriajoneuvojen hallintaan. Katutila, joka ei ole käveltävässä käytössä, työntää ihmisiä pois. Autokaista katkaisee rakennusten väliin jäävän tilan ja työntää ihmiset tilan reunalle. Tilasta tulee epämiellyttävä.\nEpämiellyttävyyttä lisäävät liikenteestä aiheutuva melu ja saasteet. Nykypäivän kaupungin haitoista suurin osa johtuukin pitkälti liikenteestä, joka liikkuu kumipyörillä. Liikenteen humina ja siitä johtuva huono ilmanlaatu vähentävät eniten viihtyisyyttä kaupungissa.\nRobottiajoneuvoja tarjotaan tulevaisuuden liikenteen ratkaisijaksi. Robottiautot tulevat mitä todennäköisimmin viemään huomattavasti vähemmän tilaa kaupungista, kun ne liikkuvat lähes kiinni toisissaan keskenään kommunikoiden. Robottiautoletka pystyy myös kuljettamaan ihmisen suoraan ovelta toiselle ja tarjoaa matkan ajaksi hetken pysähtyä tai työskennellä.\nKuitenkin, autoliikenteen suurin ongelma, katutilan tylsistyminen, ei välttämättä korjaannu edes robottiautoilla. Vaikka robottiautot pystyisivät kuljettamaan suuria massoja ihmisiä tiivistyessään pienempään tilaan, ne, ainakin muistuttaessaan nykyisiä autoja, vaatisivat liikkuakseen silti katutilaa.\nToinen ongelma, joka syntyy elävää kaupunkia rakennettaessa, on ovelta ovelle kuljettaminen. Elävä kaupunki syntyy harhailuista, katutilassa oleskelusta ja eksymisestä. Kun ihminen kävelee kotoaan pysäkille, saattaa hän pysähtyä liiketilaan metroasemalla tai matkalla kotiin käydä lähikaupan kautta. Liikennevälineessä voi törmätä tuttuihin.\nKohtaamiset luovat yhteisöllisyyttä ja rakentavat kaupunkiin paitsi tunnelmaa, myös elävyyden tunnetta ja saavat kaupungin tuntumaan omalta. Kohtaamiset lisäävät onnellisuutta. Kohtaamiset luovat myös taloudellista hyvinvointia. Kaupunkitalouden mukaan kaupungit, joissa ihmiset kohtaavat, synnyttävät enemmän ideoita, yrityksiä ja talouskasvua. Jos liikkumisemme sulkee meidät yksittäisiin pikkuautoihin, vähenee satunnaisten kohtaamisten määrä.\nTulevaisuuden julkinen liikenne tuleekin todennäköisemmin rakentumaan saumattomaksi liikkumispalveluksi. “Mobility as a service” -ajattelussa eri kulkumuodot yhdistyvät kokonaisuudeksi mobiilipalveluiden kautta: robottiauto voi viedä juna-asemalla, josta juna kuljettaa keskustaan, jossa kaupunkipyörällä päästään lopulliseen kohteeseen. Eri liikkumisvälineitä ei enää kategorisoida omiksi palveluikseen, vaan maksu hoidetaan käytetyn kokonaisuuden mukaan.\nMyös massojen liikuttelussa on eroja. Bussit vievät tilaa kadulta ja tuottavat samoja haittoja, kuin yksityisautoilu melun ja ilmansaasteiden muodossa, vaikkakin kymmeniä kertoja vähemmän. Bussit myös koetaan usein epämiellyttävämmäksi matkustusvataksi kuin raideliikenne. Bussit toimivatkin harvemmin asuttujen alueiden liityntäliikenteenä rataverkon luokse.\nKaupunkien kasvaessa ja kehittyessä meidän tulee panostaa raideliikenteen lisäämiseen. Julkisen liikenteen sydämessä, runkolinjoilla, pidemmät matkat hoituvat kaupunkijunilla, pikaraitioteillä ja metroilla. Lyhyemmät matkat robottiautoilla, raitiovaunuilla, kävellen tai fillaroiden. Osa toimivaa liikennejärjestelmää onkin vuokrattava kaupunkipyörä sekä ympärivuoden ajokunnossa oleva pyörätieverkosto, jota kohti monessa kaupungissa ollaan tällä hetkellä tekemässä töitä. Kävely-ympäristöt tulisivat olla niin miellyttäviä, että ihminen liikkuessaan harkitsisi kävelyvaihtoehtoa julkisen liikenteen sijaan. Tällä on myös paitsi kohtaamisten kasvun vuoksi merkitystä, myös kansanterveydellisiä hyötyjä, kun ihmiset liikkuvat hieman enemmän nykypäivän kiireisen elämänrytmin keskellä.\nJulkinen liikenne on välttämätöntä, sillä liikkumispalveluita täytyy pyrkiä tarjoamaan kaikille kaupunkilaisille, mutta myös vaihtoehtonsa vuoksi. Tehdäksemme miellyttävää kaupunkia, on meidän pyrittävä lisäämään katutilaa, joka on ihmisten käytössä. Tämä tila on pois yksityisautoilusta. Joukkoliikenne vapauttaa tilaa kaupungista.\nKuvittele esimerkiksi Helsingin Mannerheimintien päätä Esplanadien risteyksessä. Mitä kaikkea tällä valtavalla aukiolla voisi järjestää joka päivä, jos siinä ei olisi neljää autokaistaa ja bussivarikkoa? Aukiolla voisi kasvaa puita, siellä voisi olla penkkejä, kauppakojuja, ympärivuotinen kirpputori, mitä vain! Luodaan kaupunkia, jossa liikkuminen on helppoa, ja jossa tilaa vapautuu ihmisille.\nArkkitehtuurin ja taloustieteen opiskelija\nLähde mukaan tekemään Samelin kuntavaalikampanjaa ja liity tukiryhmään!\nKohtaamisilla kiinnostavaa HelsinkiäUncategorized @fi\nHelsinki, joka liikkuu helpostiUncategorized @fi


Etsiskelin kirjaa kirjastossa kun tämän kirja nimi, juuri nimenomaan sen nimi pisti silmään. No lainasin sen ja lukaisin läi. Mahtava kirja! jo toivoisin kakkososaa vaikkei tästä kyllä saisi puserrettua jatkoa. Olen siitä tavallaan onnellinen. Jotkut kirjailijat pitkittävät turhilla seikoilla kirjojansa moniin osiin, mutta tämä pysyi yksiosaisena eikä liian pitkänä ja juuri sopivan paksukin. Katsan typeryys heti alussa pisti silmään. enkä nyt tarkoita mitään hölmöilyä vaan sitä ettei hän pannut jo alussa kampoihin randalle. Ulkokuori on vahva ja urhea mutta sisältä ujo, epäluuloinen ja jotenkin vain lapsellisen hölmö. Kun Po taas. Vahva ulkoa ja sisältä mutta tietyissä asioissa herkkä ja murtuva. Rakastaa ja suojelee läheisiään mutta osaa olla tiukka ja jopa verenhimoinen vihollisiian kohtaan. Kummallakin hahmolla ihanat silmät. Vihreä lempivärini ja sininen BFF:fäni joten voisi sanoa että katsa edustaa meidän kummankin hyviä ja huonoja puolia. Po:n silmät taas kuin aurinko ja kuu, Jing ja Jang, hopea ja kulta. :) Tarina etenee sutjakkaasti ja loppuhuipennus ja oivallukset ovat aivan omaa luokkaansa. Kummallakin oli hyviä syitä salata asioita. Pieni romanssikin heidän välilleen mahtui kaiken verenhimon ja jännityksen keskellä. Leivisköistä tulee mieleen helinä-keiju paitsi katsan leiviskä ei taida olla mikään keijumainen eikä sen ilkeän kuninkaankaan. Onneksi katsan leiviskä ei ollutkaan se miksi aluksi luultiin. Lukaise ihmeessä läpi.\nPaikalla 3 jäsentä ja 28 vierailijaa


Ura ohi 21-vuotiaana | Urheilu | Etelä-Suomen Sanomat\nUra ohi 21-vuotiaana\nNamikan Valtteri Mäkäläistä ei enää nähdä koripalloparketeilla. Velipoika Ville kamppailee Bisonsin punaisessa paidassa tänä keväänä Suomen mestaruudesta. Katja Luoma / Etelä-Suomen Sanomat\n2.5.2014 22:41 | Päivitetty 8.1.2020 7:14\nValtteri Mäkäläinen joutuu lopettamaan koripalloilijan uransa, ennen kuin se kunnolla ehti altaakaan. 21-vuotias Namika Lahden lahjakkuus ripustaa tossut naulaan vaikeiden loukkaantumisten takia.\n- Kun pitää painaa Buranan voimalla, eikä hallille tulo tuntunut enää hauskalta, niin ratkaisu oli lopulta helppo tehdä. Lisäksi fysioterapeutit varoittelivat nivelrikosta. Jos haluan liikkua vielä kymmenen vuoden kuluttua, niin pelaaminen oli parasta lopettaa, Valtteri Mäkäläinen kertoo.\nKuuden vuoden aikana Mäkäläinen on ollut kolme kertaa leikkauspöydällä. Polvi, selkä ja nilkat ovat olleet kovilla. Yksi kausi meni kokonaan pilalle sydämen rytmihäiriöiden takia.\nValtteri Mäkäläistä pidettiin asiantuntijapiireissä koripalloilevan veljessarjan lahjakkaimpana pelaajana. Heistä Ville taistelee Suomen mestaruudesta Bisonsin paidassa, ja Vesa puolestaan Katajassa.\nPoikamaajoukkueiden vakiokasvo Valtteri ei päässyt koskaan mittamaan taitojaan kunnolla liigatasolla.\n- En ole katkera, vaikka ura jäikin näin lyhyeksi. Ratkaisu oli vain tehtävä, muuta vaihtoehtoa ei jäänyt, Valtteri korostaa.


Sisar Surumieli: Anatomian oppitunti\nAmphetamimic 30. marraskuuta 2012 klo 1.01\nTää entry on ihana, jopa täydellinen! Yksinkertainen ja toimiva.\nMearra 30. marraskuuta 2012 klo 17.38\nKjääää *_* Kiitos!\nPapurika 30. marraskuuta 2012 klo 15.00\nOotpas hottis kynien ja aivojen pureskelija.\nMearra 30. marraskuuta 2012 klo 17.40\nEn ole ikinä ymmärtänyt, miks ihmiset pureksii kyniä. Ala-asteella aina kaikkien kynät oli purujälkiä täynnä, sit mä kokeilin matkia niitä, mut en saant siit pureksimisesta mitään kiksejä. :D Sit vaan mietin et menetän selvästi jotain ku en ymmärrä tätä juttua ja tunsin oloni omituiseksi. Mut aivojen pureksiminen on jotenki ideanaki paljon coolimpi ku kynien pureskelu. Syököön muut kyniänsä, meitsi narskuttaa aivokuorta!\numbrellarain 2. joulukuuta 2012 klo 23.59\nTosi hyvä toi ensimmäinen kuva!\nMä joskus pureskelin kyniä kun stressasin jostain asiasta ja jouduin oikein kunnolla miettimään.. Ja sitten kun ihan kunnolla hermostuin niin purin oikeen raivolla.. :D Se oli tyydyttävää kun hampaat pureutu siihen kynään ja siihen jäi jäljet, sit jälkeenpäin alko vituttaa että pitikö nyt taas pilata täydellinen kynä jollain jäljillä..(kuka kelaa tällästä??)


Heinässä heiluvassa: Ruusujen voima\n-HEINI- huhtikuuta 19, 2016\nKyllä kyllä, välivaiheet kiinostaa kans :)\nStella Vanilja huhtikuuta 19, 2016\nKovasti tsemppiä teille <3\nKatja - Tässä ja Nyt huhtikuuta 19, 2016\nJaksan kyllä ja ruusut kyllä antavat voimaa <3 Ja kukat ylipäänsä, niitä juuri ihastelen täällä kotonakin :)\nHanna/ Pastellimaja huhtikuuta 19, 2016\nSamoin täällä kiinnostaa! Mielenkiintoista nähdä, kuinka tilat muuttuvat teillä omannäköiseksi!Tsemppiö urakkaan! Nähdäänkö muuten la? :)\nSukhimatot huhtikuuta 19, 2016\nIhanat ruusut! Ja remontin välivaiheet on vähintään yhtä kiinnostavia kuin se lopputulos - kiva seurata miten työt etenee, varsinkin näin ruudun toiselta puolen. :) Tsemppiä!\nKaisa huhtikuuta 19, 2016\nOn mukava seurata remonttinne edistymistä! Tsemppiä loppu projektiin!\nJenni | Rouva Y huhtikuuta 20, 2016\nOnpa tosiaan upeat ruusut! Ja täälläkin toivotaan myös välivaiheita, on kiva nähdä myös niitä.